
DIRECTOR:  Prof.  Dr.  GRIGORIE  T.  MARCU 


UN  PĂTRAR  DE  VEAC 


Atâta  vreme  s’a  scurs  de  când  primul  mitropolit  al 
Ardealului  revenit  Ia  sânul  Patriei-mame,  L  P.  Sf.  Sa 
D.  D.  Dr.  Nicolae  Bălan,  ocârmueşte  „via"  aceasta,  mitropolia 
Ardealului,  pe  căile  aspre  şi  drepte  ale  mântuirii  deobşte. 
Praznicul  Pogorîrii  Duhului  Sfânt  din  anul  Domnului  1920 
(Maiu  17/30),  când  visatul  „mire“  al  clerului  şi  poporului 
dreptcredincios  de  dincoace  de  munţi  a  primit  darul  ar- 
hieriei,  este  capăt  de  epocă  în  istoria  vieţii  bisericeşti  a 
Românilor  ardeleni.  Bucuria  cu  care-1  întâmpinăm  an  de 
an,  este  desăvârşită.  De  astă  dată,  cu  atât  mai  vârtos. 
Nici  una  din  preocupările  materiale  cu  care  vremu¬ 
rile  de  răscruce  ce  le  străbatem  caută  să  ne  absoarbă 
atenţiunea,  nu  ne-o  poate  întuneca.  Fără  să  minimalizăm 
aceste  preocupări,  lepădăm  o  clipă  toate  grijile  împreu¬ 
nate  cu  ele:  cler  şi  popor,  înfrăţiţi  ca  totdeauna  la  bine 
şi  la  rău,  vreau  să  petreacă.  In  duh,  nu  altfel.  Căci  ospe- 
ţele  de  neuitat  în  adâncurile  de  taină  ale  inimilor  încăl¬ 
zite  de  iubire  şi  recunoştinţă  aştern  mese  întinse  de  praz¬ 
nic.  Mese  cari  sunt  tot  atâtea  altare  îmbietoare  de  rugă¬ 
ciune  săvârşită  întru  frângere  de  inimă. 

Rusaliile  anului  acestuia  ne  găsesc,  prin  urmare,  în 
genunchi:  mulţumim  Părintelui  ceresc  pentru  toate  bine- 

facerile  ce  le-a  revărsat  din  belşug  asupra  robului  Său 
ierarhul  Nicolae,  daruindu-1  Bisericii  Sale  în  pace,  întreg, 
cinstit,  sănătos,  drept  îndreptând  cuvântul  adevărului,  iar 
pe  noi  pe  toţi  impărtăşindu-ne  de  povaţa  minţii  Sale  lu¬ 
minate  şi  de  căldura  dragostei  unei  inimi  care  îmbrăţişează 
de  sârg  —  şi  pentru  totdeauna  —  pe  oricine  plineşte  voia 
lui  Dumnezeu  şi  se  nevoieşte  întru  propăşirea  neamului  său. 


Un  pătrar  de  veac  —  va  admite  oricine  —  oferă  o 
perspectivă  prielnică  judecării  nepărtinitoare  a  faptelor 
consumate  între  limitele  acestui  respectabil  spaţiu  tempo¬ 
ral.  Recapitulările,  la  soroace  cruciale  ca  acesta,  sunt  nu 
numai  posibile,  ci  deadreptul  obligatorii.  Ele  nu  nizuesc 
să  distragă,  ci  să  adune  gândurile  şi  să  regrupeze  energiile 
pentru  purtarea  cu  egală  vigoare  şi  vrednicie  a  sarcinilor 
îngrămădite  în  cămările  de  taină  ale  viitorului  darnic  până 
la  risipă  în  iscodirea  şi  formularea  de  noui  preocupări  şi 
probleme  vitale. 

După  popasul  festiv  de  acum  cinci  ani,  când  cele  mai 
de  seamă  personalităţi  conducătoare  ale  spiritualităţii  ro¬ 
mâneşti  şi-au  aşternut  intr’un  impunător  volum  omagial 
simţămintele  de  admiraţie  şi  preţuire  ce  le  nutresc  faţă  de 
persoana  şi  opera  I.  P.  Sf.  Mitropolit  Nicolae  al  Ardea¬ 
lului,  din  prilejul  împlinirii  a  două  decenii  de  rodnică 
arhipăstorire,  considerăm  că  orice  revenire  asupra  evi¬ 
denţelor  articulate  atunci  este  de  prisos.  Oaspeţii  acelui 
praznic  măreţ  nu  vor  putea  să  uite  nici  odată  spectacolul 
înălţător  ai  căror  martori  au  fost:  clerul  şi  poporul  din 
aceste  laturi  ale  pământului  românesc,  ocolind  înaltul  con¬ 
semn  de-a  se  renunţa  la  orice  manifestaţie  de  masse,  a 
sârguit  în  număr  considerabil  către  cetatea  de  scaun  a 
Mitropoliei  noastre,  pentru  a  arăta  încă  odată  tăria  legă¬ 
turii  dintre  arhipăstor  şi  turmă,  al  cărei  brâu  de  foc  în¬ 
cinge  coapsa  maternă  a  istoriei  vieţii  Bisericii  ortodoxe 
române  din  Ardeal. 


Uşurat  de  scaii  grijilor  lăturalnice  cari  împiedică  mai 
ales  personalităţile  bisericeşti  să  dea  toată  măsura  putin¬ 
ţelor  lor  constructive  —  şi  aceasta,  datorită  severei  discipline 

lăuntrice  pe  care  i-o  agonisise  cultura  amplă  şi  temeinică 
al  cărei  proprietar  este,  ca  şi  viaţa  de  rugăciune  stăruitoare 
şi  încordată  meditaţie  întru  care  petrece  —  L  P.  Sf.  Mi¬ 
tropolit  Nicolae,  de  când  îl  ştim  profesor  de  Teologie  şi 
apoi  ocârmuitor  al  Bisericii  ortodoxe  ardelene,  s'a  străduit 
să  pricopsească  în  duh  toate  păturile  de  credincioşi  încre¬ 
dinţaţi  luminatei  Sale  purtări  de  grije.  Roadele  acestei  mi¬ 
stuiri  generoase  pe  baricadele  propăşirii  deobşte,  le-am 
descifrat  fără  greş  din  fremătătoarele  manifestaţii  de  sim¬ 
patie  al  căror  obiect  a  fost  la  Rusaliile  anului  1940.  Ierarhi 
şi  preoţime,  intelectuali  şi  popor,  au  fost  unanimi  în  entu¬ 
ziasmul  cu  care  înţelegeau  să-i  mulţumească  pentru  gene¬ 
roasa  purtare  de  grije  de  care-i  împărtăşise  pe  toţi. 

La  altar  şi  la  amvon,  Ia  tribuna  Senatului  României 
întregite  şi’n  adunări  obşteşti,  la  conferinţe  preoţeşti  şi'n 
congrese  mireneşti  (FOR),  între  miile  de  membrii  ai  „Oastei 
Domnului"  şi  între  închinătorii  dela  Mănăstirea  Brânco- 
veanu,  în  vizitaţii  canonice  sau  cu  prilejul  audienţelor  dela 
Reşedinţa  mitropolitană,  în  public  şi  în  intimitate,  Chiriar- 
hul  nostru  a  dovedit  statornic  şi  fără  ocol  că  Biserica,  în 
concepţia  I,  P.  Sf.  Sale,  este  stâlp  şi  temelie  a  adevărului. 
Aşa  a  înfăţişat-o  poporului  în  toată  bunăvremea  şi  nici  o 
ispită  n’a  tost  în  stare  să  schimbe  o  iotă  sau  o  cirtă  din 
atitudinea  pe  care  o  reclamă  această  concepţie. 

A  îmbrăţişat  cu  înţelegere  şi  a  sprijinit  loial  orice 
acţiune  menită  să  ridice  poporul  nostru  de  ţărani  cu  frică 
de  Dumnezeu  Ia  altitudinea  corespunzătoare  atât  de  lău¬ 
datelor  sale  însuşiri  native.  Când  se  întâmpla  altfel,  cu¬ 
vântul  de  înfruntare  al  I.  P.  Sf.  Sale  răsuna  cu  destulă 
vigoare  ca  să  răsbata  până  la  treptele  cele  mai  de  sus 
ale  conducerii  noastre  statale. 

Dealungul  greilor  ani  de  războiu,  a  stat  neclintit  acolo 
unde  e  locul  păstorului  la  bine  şi  la  rău :  alăturea  de  turma 
atât  de  încercată,  mângâind- o,  îmbărbătând- o  şi  mai  presus 
de  toate  întărind-o  în  credinţa  că  dreptul  la  viaţă  şi  la 
stăpânirea  pământului  Ardealului,  frământat  cu  lacrimile  şi 
sudoarea  ei,  este  imprescriptibil.  Iar  turma  l-a  înţeles,  l-a 
ascultat  şi  l-a  urmat.  Pentru  ea,  I.  P.  Sf.  Mitropolit  Nicolae  - 

nu  este  doar  un  nume  mai  mult  în  pomelnicul  ierarhilor 
ardeleni,  ci  culme  între  două  lumi. 

Acum  ca  şi  alte  dăţi,  păstorul  cel  bun  care  sufletul 
îşi  pune  pentru  oile  sale,  cum  l-a  învăţat  Hristos,  îşi  înco- 
voaie  genunchii  înaintea  împăratului  împăraţilor,  murmu¬ 
rând  întăritoarea  rugă: 

—  Mântueşte,  Doamne,  poporul  Tău! 

Rugă  de-o  viaţă  întreagă, , . 

PREZENŢA  DIVINĂ 

de 

Diacon  Dr.  EMILIAN  VASILESCU 

Profesor  la  Academia  teologică  „Andrefanâ" 

Subiectul  conferinţei  mele  de  astăzi  mi-a  fost  sugerat 
de  lectura  câtorva  capitole  dintr’o  lucrare  recentă  a  dlui 
Petre  P.  Negulescu,  profesor  onorar  al  Facultăţii  de  Filo¬ 
sof  ie  din  Bucureşti  şi  membru  al  Academiei  Române.  E 
vorba  de  lucrarea  întitulată  Destinul  omenirii ,  din  care  au 
apărut  până  acum  patru  volume.  Volumul  III,  în  care  se 
află  capitolele  amintite,  s'a  tipărit  foarte  curând  în  ediţia 
a  Il-a,  fiind  răspândit  cu  vigilenţă  de  întreprinzătoarea 
editură  „Cugetarea ",  Prin  urmare,  cartea  aceasta  se  bucură 
de  o  bună  primire  printre  intelectualii  români,  cu  toate 
proporţiile  ei  voluminoase  şi  cu  tot  caracterul  ei  filosofic, 
Sau  poate  tocmai  de  aceea. 

Noi,  fireşte,  avem  destule  motive  să  ne  bucurăm  că 
publicul  cititor  românesc  se  interesează  din  ce  în  ce  mai 
mult  de  problemele  filosofice,  ştiut  fiind  că  sporul  de 
interes  pentru  problemele  filosofice  a  mers  totdeauna  mână 
în  mână  cu  sporul  de  interes  pentru  problemele  religioase. 
Dar  nu  putem  să  ne  bucurăm  fără  rezerve  de  popularizarea 
oricărei  filosofii.  Iar  filosofia  dlui  prof,  Negulescu  şi  a 
şcoalei  de  gânditori  români  mai  tineri  ce  s'a  format  în 
jurul  D-sale,  nu  are  prea  multe  motive  să  ne  fie  simpatică, 
fiind  de-a-dreptul  potrivnică  religiei.  Pătrunşi  .de  un  vetust 
duh  ştiinţist,  care  cadra  foarte  bine  cu  avânturile  ştiinţiste 
ale  secolului  trecut,  membrii  aşa  zisei  „şcoale  de  filosofie 
ştiinţifică"  dela  Bucureşti  văd  în  religie  o  mare  şi  stră¬ 
veche  pacoste  a  omenirii,  de  care  ne  va  scăpa  în  sfârşit 
ştiinţa  şi  filosofia  modernă.  Şi  când  ne  gândim  că  o  astfel 
de  filosofie  a  fost  profesată  timp  de  zeci  de  ani  de  pe  o 
catedră  universitară,  —  într’o  foarte  frumoasă  formă,  ce-i 
drept, —  de  un  profesor  respectat  şi  de  zeloşii  săi  asistenţi, 

iar  publicul  românesc  gustă  această  filosofie  din  cărţi  care 
mai  toate  au  fost  la  început  cursuri  universitare,  nu  este 
oare  o  datorie  a  noastră  să  restabilim  adevărul  şi  să  arătăm 
ce  a  însemnat  şi  ce  înseamnă  religia  pentru  viaţa  omenirii? 
Nu  o  conferinţă,  nu  o  carte,  ci  o  enciclopedie  întreagă 
va  trebui  alcătuită  pentru  a  se  arăta  nesfârşitele  binefaceri 
ale  religiei  de-a-lungul  istoriei  omenirii. 

In  cele  ce  urmează,  nu  vom  face  decât  să  reflectăm 
câteva  momente  pe  marginea  capitolelor  amintite  din 
Destinul  omenirii.  Unul  dintre  aceste  capitole  poartă  titlul 
semnificativ:  Rolul  credinţelor  religioase.  Aici  găsim  o  în¬ 
treagă  teorie  naturistă  asupra  originii  religiei,  teorie  uşor 
de  combătut,  dar  nu  acesta  e  scopul  vorbirii  noastre  de 
astăzi.  Rostul  credinţelor  religioase  este,  după  dl  prof. 
Negulescu,  acela  de  a  înspăimânta  lumea,  de  a  o  ţine  sub 
teroare  şi  de  a-i  împuţina  toate  bucuriile  vieţii.  Dumnezeu, 
sub  toate  formele  sub  care  şi  l-au  înfăţişat  oamenii,  n'a 
făcut  decât  să-şi  chinuiască  supuşii,  ameninţându-i  necon¬ 
tenit  cu  răzbunările  sale  şi  supunându-i  la  cele  mai  crude, 
cele  mai  groaznice  suferinţe.  Şi  aceasta  nu  numai  la 
popoarele  înapoiate,  unde,  recunoaştem  şi  noi,  asprimea 
vieţii  şi  cruzimea  moravurilor  în  general  aveau  drept 

corelate  pe  plan  religios  credinţe  inferioare  şi  practici 
barbare.  Dar,  spune  dl  prof,  Negulescu,  chiar  şi  creştinismul, 
„cu  tot  caracterul  lui  de  religie  a  bunătăţii  şi  a  milei,  a 
fost  totuşi,  şi  el,  pentru  mulţi  dintre  cei  ce  l-au  urmat,  la 
sfârşitul  antichităţii  şi  în  evul  mediu  mai  ales,  un  netăgăduit 
izvor  de  suferinţe,  nu  numai  morale,  ci  şi  fizice11.1  Dum¬ 
nezeul  egoist,  aspru,  neîndurat,  răzbunător,  care  a  terorizat 
pe  Evrei  de-a-lungul  istoriei  lor,  Dumnezeul  acesta  arbitrar 
şi  sălbatec  a  trecut  şi  în  creştinism,  imprimându-i  carac¬ 
terul  său  deprimant.  Căci,  spune  dl  prof.  Negulescu,  dintre 
credinţele  monoteismului  iudeu,  cele  care  au  avut  o 
influenţă  mai  însemnată  asupra  ideologiei  creştine  au  fost 
trei  şi  anume:  cele  privitoare  la  păcatul  originar,  la  jude¬ 
cata  cea  de  pe  urmă  şi  la  arbitrariul  voinţei  divine.3 

*  P.  P,  Negulescu,  Destinul  omenirii,  voi  ill„  ecl,  JI-a,  Bucureşti.  Cuget*r#*( 
1944,  p,  365, 

2  Idem,  p,  379. 

Aceste  idei  în  deosebi  au  făcut  ca  atmosfera  sufletească 
deprimantă  din  iudaism  să  treacă  şi  în  creştinism,  având  ca 
urmare  dezolantele  şi  crudele  practici  ascetice,  pe  care  dl 
prof.  Negulescu  le  descrie  cu  amănunte  nesfârşite,  fără  să 
uite,  fireşte,  nici  „ciliciul*'  cu  vârfuri  ascuţite,  pe  care 
genialul  Blaise  Pascal  îl  purta  pe  corpul  gol,  ca  să  se 
apere  de  plăcerile  simţurilor  şi  de  vanitatea  lumească. 

Atât  a  văzut  dl  prof.  Negulescu  în  religie  şi  în  cre¬ 
ştinism:  superstiţie,  teamă,  deprimare  sufletească,  ascetism 
absurd.  De  toate  acestea  ne  scapă,  fireşte,  ştiinţa  modernă, 
prin  descoperirea  legilor  naturale  şi  prin  teoria  evoluţiei, 
care  preconizează  un  progres  indefinit  al  omenirii,  inde¬ 
pendent  de  credinţa  în  Dumnezeu. 

Ideile  acestea  ale  dlui  prof.  Negulescu,  pe  care  le 
găsim  şi  în  alte  lucrări  şi  cursuri  ale  d-sale  şi  ale  unora 
dintre  discipolii  d-sale,  ne  lasă  o  impresie  penibilă,  la  gândul 
că  ştiinţa  poate  fi  pusă  în  serviciul  unei  filosofii  atât  de 
opace  faţă  de  marile  avânturi  ale  sufletului  către  trans¬ 
cendent.  Şi  ne  dăm  seama  odată  mai  mult  că  fenomenele 
religioase,  ca  şi  cele  morale  şi  artistice,  nu  pot  fi  cercetate 
după  metodele  obişnuite  ale  ştiinţei,  fără  să  se  ajungă  la 
nimicirea  însuşi  obiectului  cercetării.  Privite  din  afară,  cum 
este  obligat  să  facă  omul  de  ştiinţă,  fenomenele  acestea 
nu-şi  trădează  nicidecum  esenţialitatea  lor.  Ceea  ce  izbu¬ 
teşte  ştiinţa  să  studieze  în  fenomenele  religioase,  morale  şi 
artistice  sunt  nişte  simple  urme  fără  suflet,  sunt  petale 


moarte,  din  care  a  dispărut  mirosul  şi  prospeţimea.  Tră¬ 
irile  religioase  se  studiază  numai  printr’o  afinitate  sufle¬ 
tească,  prin  posibilitatea  de  a  te  transpune  personal  în  stă¬ 
rile  sufleteşti  ale  credinciosului.  Cine  n’a  iubit  niciodată 
nu  va  înţelege  niciodată  mare  lucru  din  semnele  exterioare 
3le  iubirii  şi  cine  n’a  avut  măcar  odată  în  viaţa  sa  o  emoţie 
puternică  artistică,  e  mai  bine  să  nu-şi  facă  un  amuzament 


din  a  studia  condiţiile  spirituale  ale  creerii  operei  de  artă, 
Şi  cu  atât  mai  puţin  are  dreptul  să  se  pronunţe  asupra  na¬ 


turii  şi  valorii  trăirii  religioase  cineva  care  n’a  simţit  măcar 


odată  în  viaţa  sa  o  emoţie  religioasă  profundă.  „Cu  un  astfel 


de  om,  spune  un  mare  cunoscător,  Rudolf  Otto,  e  greu 
de  tratat  despre  religie.  El  e  scuzabil  dacă,  sforţându-se 

să  scoată  tot  ce  se  poate  din  principiile  explicative  de  care 
dispune,  concepe  de  pildă  estetica  drept  o  plăcere  a  sim¬ 
ţurilor  şi  religia  ca  o  funcţie  a  instinctelor  sociale  şî  o 
valoare  socială  sau  îşi  face  despre  ea  o  idee  încă  mai  ru¬ 
dimentară.  Dar  artistul,  care  face  în  sine  însuşi  experienţa 
estetică  şi  îi  recunoaşte  caracterul  particular,  va  refuza 
politicos  să  accepte  aceste  teorii  şi  omul  religios  încă  mai 
mult'1,1 

Cu  alte  cuvinte,  cine  studiază  cu  ochiu  de  om  de  ştiinţă 
credinţele  şi  riturile  unei  religii,  fără  să  participe  la  însuşi 
izvorul  de  energie  din  care  au  ţâşnit  acelea,  nu  va  înţelege 
mare  lucru  şi  valoarea  lor  îi  va  rămâne  străină.  Aşa  cum 
s’a  întâmplat  şi  dlui  prof.  Negulescu.  Şi  cel  puţin  dacă 
d-sa  ar  fi  făcut  o  cercetare  ştiinţifică  asupra  religiei,  stu¬ 
diind  toate  aspectele  vieţii  religioase,  pentru  a  ajunge  apoi 
la  o  încheiere  cât  de  ştiinţifică.  D-sa  n'a  făcut  însă  decât 
să  adune  unele  fapte  care  confirmau  părerea  d-sale 
că  elementul  fundamentai  al  religiei  este  teama :  fie 
teama  superstiţioasă  a  primitivilor,  fie  teama  de  grozăviile 
iadului,  la  creştini.  Dacă  d-sa  ar  fi  făcut  un.  studiu  mai 
aprofundat  asupra  elementelor  care  intră  în  componenţa 
noţiunii  de  sacru,  cum  a  făcut  de  pildă  profesorul  de  stu¬ 
diul  religîunilor  Rudolf  Otto,  despre  care  am  amintit  mai 

sus,  ar  fi  văzut  că  în  trăirea  religioasă  nu  intră  numai 
elementul  de  teamă  sfântă,  pavor  sacer  sau  misterium  tre- 
mendum,  —  cum  numeşte  el  acea  simţire  cu  totul  specifică  pe 
care  o  avem  în  faţa  majestăţii  divine,  —  ci  şi  elementul  fas¬ 
cinant,  atracţia  irezistibilă  către  obiectul  credinţei  religioase. 
Prezenţa  divină  e  simţită  adică  nu  numai  ca  ceva  de  cu 
totul  altă  natură  decât  tot  ce  există  şi  inspirând  un  fel  de 
îngrijorare  sfântă,  ci  şi  ca  ceva  care  provoacă  uimirea, 
admiraţia,  seducţia  şi  răpirea  până  la  intensitatea  unui  delir. 
Este  mai  mult  decât  ceea  ce  se  poate  simţi  în  general  în 
viaţa  obişnuită  şi  de  o  cu  totul  altă  calitate.  Fericirea 
aceasta  religioasă,  acest  mister  beatific  al  Divinităţii,  depă¬ 
şeşte  cu  mult  aceea  ce  se  poate  experimenta  de  pildă  în 
sentimentul  încrederii  sau  al  iubirii.  Experienţa  misterului 
în  realitatea  sa  pozitivă  şi  în  calitatea  sa  internă,  spune 


'  R.  Otto,  Le  sacre,  trud,  par.  A,  Jimdt,  Paris,  Payot,  1929,  p,  22. 

Rudolf  Otto,  „procură  o  fericire  nemaipomenită,  dar  de 
aşa  natură  că  cineva  nu  poate  nici  s'o  exprime,  nici  s'o 
facă  înţeleasă  în  ce  constă ;  nu  poate  decât  să-i  facă  expe¬ 
rienţa  vie.  In  ea  se  concentrează  şi  se  amestecă  toate  bu¬ 
nurile  pentru  care  doctrina  mântuirii  poate  să  dea  indi¬ 
caţia  pozitivă,  dar  ea  nu  se  epuizează  în  ele.  Pătrunzân- 
du-le  şi  infuzându-le  ardoarea  sa,  ea  face  din  ele  ceva  mai 
mult  decât  aceea  ce  inteligenţa  poate  să  înţeleagă  şi  să 
spună.  Ea  procură  o  pace  care  întrece  orice  raţiune.  Limba 
nu  poate  s’o  exprime  decât  îngăimănd.  Numai  prin  ima¬ 
gini  şi  analogii  se  lasă  întrevăzută  de  departe,  dând  despre 
sine  o  noţiune  inadecvată  şi  confuză". 5 

Şi  această  stare  de  inefabilă  fericire,  pe  care  o  expe¬ 
rimentează  credinciosul  în  prezenţa  simţită  a  obiectului  cre¬ 
dinţei  sale,  nu  este,  cum  s’ar  crede,  apanagiul  religiilor  su¬ 
perioare  sau  al  creştinismului  în  deosebi,  ci  o  întâlnim, 
după  mărturia  tuturor  cercetătorilor,  şi  în  formele  înapo¬ 
iate  de  viaţă  religioasă.  Şi  în  acestea  obiectul  credinţei  nu 
mai  este  căutat,  dorit,  pentru  scopuri  practice,  ca  în  magie 
de  pildă,  ci  este  dorit  pentru  sine  însuşi,  şi  practicile  reli¬ 
gioase,  uneori  foarte  curioase,  nu  fac  decât  să  pună  în 
contact  pe  credincioşi  cu  obiectul  transcendent  al  dorinţei 
lor  arzătoare. 

Emile  Durkheim,  cunoscutul  sociolog  francez,  descope¬ 
rind  la  triburile  din  centrul  Australiei  acest  element  fas¬ 
cinant  al  credinţelor  religioase,  a  crezut  că-1  poate  folosi 
în  scopul  teoriilor  sale  sociologiste,  spunând  că,  în  fond, 
obiectul  credinţei  Australienilor,  pe  care  aceştia  îl  simt 
ca  pe  o  putere  ce-i  atrage,  îi  îmbărbătează,  le  comunică 
o  putere  supranaturală,  n'ar  fi  decât  societatea,  „gândita 
simbolic".  Atât  este  de  adevărat  că  foarte  adesea  oamenii 
de  ştiinţă  şi  mai  ales  filosofii  găsesc  în  faptele  pe  care  le 
cercetează  aceea  ce  au  pus  ei  mai  dinainte  şî  neglijează 
tocmai  ceea  ce  face  esenţialul  obiectului  cercetat. 

Cum  a  putut  dl  prof.  Negulescu  să  nu  observe  că  ceea 
ce  este  fundamental  în  religie  este  această  luare  de  contact 
fericitor  cu  transcendentul,  din  care  credincioşii  îşi  trag 
seva  lor  spirituală?  Să  răsfoiască  oricine  cunoscuta  lucrare 


*  R,  Otto,  o,  c.<  p,  6t), 

a  filosofului  american  Wîlliam  James,  Experienţa  religioasa , 
în  care  sunt  e numărate  mărturii  ale  credincioşilor  renăs¬ 
cuţi,  transfiguraţi  de  sentimentul  prezenţei  divine.  De  sigur, 
James  recunoaşte  că  există  şi  elementul  de  teamă  în  ex¬ 
perienţa  religioasă,  dar  acesta  nu  e  singur  şi  nu  e  nicidecum 
predominant.  Cu  propriile  sale  cuvinte :  „Dacă  cercetăm 
documentele  scrise,  vom  vedea  accentuată  când  nota  tristă, 
când  nota  fericită.  Frica,  ziceau  cei  vechi,  a  creat  cea 
dintâi  pe  zei:  şi  noi  găsim,  în  toate  epocile  istoriei,  con¬ 
firmări  strălucite  ale  vechiului  aforism.  Dar  nu  mai  puţin 
izbitor  în  istoria  religioasă  este  rolul  jucat  de  bucurie.  Ea 
este  sau  primul  moment  al  sentimentului  religios,  sau  cel 
de  al  doilea,  când  ea  înfrânge  teama.  Acest  din  urmă  caz, 
cel  mai  complex,  este  de  asemenea  şi  cel  mai  complet".1 


Aşa  vorbeşte  un  cunoscător,  iar  în  cartea  sa  elementul 
de  teamă  trece  cu  totul  pe  un  pian  secundar,  ca  lipsit  de 
putere  revelatoare  pentru  însuşi  fondul  experienţei  reli¬ 
gioase,  în  vreme  ce  elementul  de  bucurie  umple  toate  pagi¬ 
nile  cărţii  sale.  „Sentimentul  religios,  spune  el,  constitue 
la  cel  care  îl  încearcă  un  nou  izvor  de  energie,  o  creştere 
absolută  a  vieţii.  Când  în  lupta  vieţii  orice  nădejde  este 
pierdută,  când  lumea  din  afară  ne  părăseşte,  sentimentul 
religios  vine  să  reîntinerească  şi  să  transfigureze  viaţa 
noastră  interioară,  care  nu  mai  era  decât  un  trist  deşert".2 
„ Religia ,  adaugă  el  ceva  mai  departe,  ne  face  uşoare  sa¬ 
crificiile  inevitabile  şi  ne  face  chiar  să  găsim  fericirea  în 
ele;  dacă  nu  există  altă  influenţă  care  să  producă  un  ast¬ 


fel  de  rezultat,  numai  acesta  şi  stabileşte  însemnătatea  sa 
capitală  în  viaţa  omenească.  Dacă  nimic  altceva  nu  poate 
umple  în  viaţa  noastră  această  funcţie  consolatoare  şi  for- 
tifiantă,  religia  devine  un  ruaj  esenţial  al  vieţii.  Din  punct 
de  vedere  pur  biologic,  dacă  îndrăznesc  să  spun  aşa,  nu 
văd  că  putem  să  evităm  o  astfel  de  concluzie".3 


Cât  de  departe  ne  aflăm,  cu  o  astfel  de  mărturie,  de 
afirmaţiile  dlui  prof.  Negulescuî  Ce  puţină  înţelegere  are 
d-sa  pentru  experienţa  plină  de  fericire  a  credincioşilor, 


11  Wîlliam  James,  L’Experience  rgl{gletx$e>  traci  par  F.  Ab  auzii  Ilf-etno  ed. 
Paris,  Alean,  193J,  p,  64, 

2  W.  James,  o,  c„  p.  41.  3  idem,  p»  44, 

când  vorbeşte  despre  înrâurirea  deprimantă  pe  care  o  are 
religia  asupra  vieţii  omeneşti!  Şi  cât  de  greşită  interpre¬ 
tare  dă  d-sa  ascetismului  religios,  când  il  pune  pe  seama 
fricii  de  răzbunarea  divină !  Oare  să  fi  fost  lipsite  de  sens 
fericirile  pe  care  le  anunţa  Mântuitorul  celor  care  vor 
crede  în  el?  Şi  cuvintele  „pace  vouă",  cu  care  îşi  întâm¬ 
pina  totdeauna  ucenicii,  să  fi  fost  un  simplu  mod  de  adre¬ 
sare  ?  In  sfârşit,  bucuriile  de  care  vorbea  sf.  apostol  Pavel, 
când  spunea:  „Cele  ce  ochiul  n'a  văzut  şi  urechea  n'a 
auzit  şi  la  inima  omului  nu  s’au  suit"  (I  Cor.  2,  9),  bucu¬ 
riile  acestea,  promise  credincioşilor,  să  fie  oare  simple 
vorbe?  Protestează  nu  numai  marii  trăitori  ai 
gioase,  sfinţii  şi  marii  mistici,  ci  chiar  şi  simplii 
care  îşi  găsesc  în  Dumnezeu  reazimul  vieţii  şi 
bucurii.  „Astăzi,  ca  şi  odinioară,  omul  religios  vă  va  măr¬ 
turisi  că  el,  când  se  află  în  camera  sa  ori  la  câmp,  simte 
prezenţa  lui  Dumnezeu,  simte  că  ajutorul  îi  vine  ca  răs¬ 
puns  la  rugăciunile  sale  şi  că  sacrificându-şi  dorinţele  pentru 
această  realitate  invizibilă,  este  umplut  de  pace  şi  de  în- 
credere".' 

Iată  reproducem  din  cartea  lui  W.  James  câteva 
dintre  numeroasele  mărturii  ale  celor  care  au  experimentat 
prezenţa  divinului  şi  vom  vedea  cum  sufletul  acestor  oameni 
nu  este  umplut  de  teroare,  ci  dimpotrivă,  simte  cea  mai 
mare  fericire:  „îmi  amintesc,  spune  unul  dintre  ei,  noap¬ 
tea,  şi  aproape  locul  însuşi  pe  culmea  unei  coline,  unde 
sufletul  meu  se  deschise,  ca  să  zic  aşa,  în  Infinit:  a  fost 
o  întâlnire  ca  aceea  a  două  fluvii  spumegânde,  între  lumea 
interioară  şi  lumea  exterioară.  Era  ca  şi  când  prăpastia 
deschisă  în  sufletul  meu  prin  propria  mea  luptă  interioară, 
făcuse  să  nască  cealaltă,  prăpastia  de  nepătruns  care  se 
închidea  dincolo  de  stele.  Eram  acolo,  singur  cu  Creatorul 
meu,  cu  acela  fără  care  nu  există  nimic  în  lume,  nici  fru¬ 
museţea,  nici  iubirea,  nici  tristeţea,  nici  chiar  ispita.  Nu-1 
căutam,  simţeam  perfecta  armonie  a  spiritului  meu  cu  al 
lui.  Conştiinţa  obişnuită  a  lumii  exterioare  se  ştersese  în  mine. 
Nu-mi  rămânea  decât  exaltarea  unei  bucurii  nespuse.  Cum 
să  descriu  o  astfel  de  experienţă?  Era  ca  efectul  produs 


vieţii  reli- 
credincioşi, 
al  oricărei 


T  W.  James,  o,  c,r  p,  415, 

asupra  noastră  de  o  mare  orchestră,  când  toate  notele  s'au 
topit  într'o  vastă  armonie,  în  care  pierdem  conştiinţa  de 
tot,  afară  de  emoţia  care  umple  sufletul  nostru  şi-l  face 
parcă  să  plesnească.  In  tăcerea  perfectă  a  nopţii  vibra  o 
tăcere  încă  mai  profundă.  Era  în  întunerec  o  prezenţă  pe 
care  o  simţeam  cu  atât  mai  mult  cu  cât  era  invizibilă. 
Nu  puteam  să  mă  îndoiesc  de  prezenţa  lui  Dumnezeu,  cum 
nu  puteam  să  mă  îndoiesc  de  propria  mea  prezenţă.  Dacă 
era  una  mai  puţin  reală  decât  cealaltă,  aceea  era  a  mea. 

Credinţa  mea  cea  mai  înaltă,  cea  mai  adevărată  idee 
a  mea  despre  Dumnezeu  a  luat  naştere  atunci  in  mine.  De 
atunci  am  mai  avut  alte  iluminări,  în  care  am  simţit,  ca 
Moise  pe  muntele  Sinai,  că  Fiinţa  Eternă  mă  împrejmuia. 
Dar  nu  mai  era  acelaşi  freamăt  al  inimii.  Dacă  vreodată 
m'am  găsit  faţă  în  faţă  cu  Dumnezeu,  apoi  a  fost  în  noaptea 
aceea,  în  care  am  născut  din  nou,  născut  din  spiritul  său. 
In  amintirea  mea,  n’a  fost  o  bruscă  schimbare  de  gândire 
sau  de  credinţă,  ci  mai  degrabă  maturizarea  concepţiilor 
mele  informe  şi  naive.  Nu  era  o  distrugere,  ci  o  rapidă  şi 
minunată  înflorire.  Din  acel  moment,  nicio  critică  adusă 
probelor  existenţei  lui  Dumnezeu  n’a  putut  să  sdruncine 
credinţa  mea.  Din  noaptea  în  care  am  simţit  prezenţa 
spiritului  său,  n’am  rămas  niciodată  multă  vreme  fără  să 
încerc  acest  sentiment.  Convingerea  tare  pe  care  o  am 
despre  existenţa  lui  Dumnezeu  se  întemeiază  pe  această 
viziune,  a  cărei  amintire  e  săpată  în  mintea  mea,  şi  pe 
convingerea,  câştigată  prin  studiu  şi  reflecţie,  că  toţi  cei 
care  au  găsit  pe  Dumnezeu  au  făcut  aceeaşi  experienţă".1 

Iată  acum  şi  mărturia  unui  tânăr  de  douăzeci  şi  opt 
de  ani:  „M’am  simţit,  spune  acesta,  de  nenumărate  ori  în 
intimă  comuniune  cu  divinitatea.  Mă  bucuram  de  aceste 
întâlniri,  fără  să  le  fi  cerut  sau  aşteptat ;  ele  constau  numai 
în  uitarea  momentană  a  gândurilor  şi  a  convenţiilor  în  care 
e  afundată  viaţa  mea  obişnuită,. ,  Odată,  din  culmea  unui 
munte  înalt,  priveam  un  peisaj  tăiat  de  văi  adânci,  până 
la  imensul  ocean  convex  care  urca  la  orizont.  Altădată, 
pe  acelaşi  munte,  nu  puteam  să  văd  nimic  dedesubtul  meu 
decât  albeaţa  fără  margini  a  norilor  mişcători,  de  unde 


1  w.  James,  o,  c.f  p,  56  -57, 

câteva  creste  se  înălţau  asemenea  unor  corăbii  trăgându-şi 
ancorele  după  sine.  Ceea  ce  simţeam  în  acele  momente 
era  dispariţia  temporară  a  identităţii  mele  personale,  cu  o 
luminoasă  revelaţie  a  unui  sens  al  vieţii  mai  adânc  decât 
cel  care  mi- era  obişnuit.  Aceasta  mă  îndreptăţeşte  să 
spun  că  am  avut  raporturi  personale  cu  Dumnezeu.  Dum¬ 
nezeu  lipsind,  lumea  ar  fi  un  haos;  eu  nu  pot  să  concep 
viaţa  fără  prezenţa  sa“.’ 

Sentimentul  prezenţei  divine  este  pentru  alţii  ceva 
obişnuit,  o  realitate  din  care  ei  îşi  trag  necontenit  energia 
spirituală,  fără  zguduiri  puternice  ca  cele  descrise  mai 
sus.  Iată,  în  acest  sens,  mărturia  unui  om  de  patruzeci  şi 
opt  de  ani:  „Dumnezeu  are  mai  multă  realitate  pentru  mine 
decât  oricare  alt  gând,  alt  obiect,  altă  persoană.  Am  un 
sentiment  cu  atât  mai  pozitiv  al  prezenţei  sale,  cu  cât 
viaţa  mea  este  mai  conformă  cu  legile  sale,  înscrise  în 
organismul  şi  în  spiritul  meu.  îmi  este  prezent  când  cerul 
este  albastru,  ca  şi  atunci  când  cerul  e  negru :  dacă  aş 
vrea  să  descriu  această  stare  de  spirit,  aş  numi-o  o  vene¬ 
raţie  amestecată  cu  o  anumită  linişte  desăvârşită.  In  rugă¬ 
ciunile  şi  laudele  mele,  vorbesc  lui  Dumnezeu  ca  unui 
prieten:  comuniune  plină  de  gingăşie!  El  îmi  răspunde 
totdeauna,  adesea  prin  cuvinte  atât  de  distincte,  că  sunetul 
lor  pare  să-mi  izbească  urechea;  dar  în  general,  printr’o 
puternică  impresie  mintală.  De  obiceiu  un  text  din  Biblie 
îmi  revelează  un  nou  fel  de  a-1  concepe,  pe  el  sau  iubirea 
lui  plină  de  solicitudine.  Aş  putea  să  citez  sute  de  exemple, 
privind  şcoala  mea,  viaţa  mea  socială,  greutăţile  'mele 
băneşti,  etc.  Această  încredere  că  sunt  al  lui  şi  că  el  este 
aî  meu  nu  mă  părăseşte  niciodată,  este  o  bucurie  perma¬ 
nentă,  Fără  ea,  viaţa  ar  fi  o  pustietate,  un  deşert  fără 
margini  şi  fără  oaze".* 

Mă  întreb,  câţi  dintre  noi  n’ar  putea  semna  o  astfel 
de  mărturisire?  Pentru  câţi  dintre  noi  nu  este  Dumnezeu 
o  realitate  intimă,  cea  mai  intimă  realitate,  fără  de  care 
mintea  s’ar  rătăci  şi  acţiunea  s'ar  angaja  in  inextricabile 

1  W.  James,  o,  c„  p,  60. 

1  W.  James,  o,  c,,  p.  60—61. 

contradicţii  cu  noi  înşine  şi  cu  lumea  înconjurătoare? 
Pentru  unii  măreţia  şi  puterea  Iui  Dumnezeu  se  impune 
din  afară,  din  minunata  orânduire  a  lumii  şi  din  grija  pe 
care  Dumnezeu  o  pune  ca  făptura  să-şi  atingă  scopurile. 
Pentru  alţii  prezenţa  şi  înrâurirea  lui  Dumnezeu  se  fac 
simţite  înlăuntrul  sufletului,  umplându-1  de  bucurie,  linişte, 
încredere  şi  generozitate.  Experienţa  divinului,  pe  care 
au  putut-o  face  şi  au  făcut-o  totdeauna,  intr’un  fel  sau  în 
altul,  şi  oamenii  simpli  de  pe  ogoare,  nu  e  străină  nici¬ 
decum  marilor  oameni  de  ştiinţă,  pe  care  descoperirea 
legilor  naturale  nu  i-a  dus  la  ateism,  cum  pretinde  dl  prof. 
Negulescu,  ci  dimpotrivă,  dacă  am  sta  să  culegem  mărtu¬ 
riile  savanţilor  şi  filosofilor  care  au  trecut,  ca  şi  omul 
simplu,  prin  aceeaşi  experienţă  sufletească  a  divinului,  apoi 
n’am  mai  termina  curând.  Iată  totuşi  o  singură  mărturie, 
numai  una,  aceea  a  marelui  astronom  Keppler,  cunoscuta 
rugăciune  pe  care  acesta  a  înălţat-o  lui  Dumnezeu  la 

sfârşitul  operei  sale  capitale  de  astronomie;  „înainte  de 
a  părăsi  această  masă,  zicea  el,  pe  care  am  făcut  toate 
cercetările  mele,  nu-mi  mai  rămâne  decât  să-mi  inalţ 
mâinile  şi  ochii  către  cer  şi  să  adresez  umila  mea  rugă¬ 
ciune  Autorului  tuturor  lucrurilor,  O  tu,  care,  prin  luminile 
pe  care  le-ai  răspândit  în  natură,  înalţi  dorinţele  noastre 
până  la  divina  lumină  a  graţiei,  pentru  ca  să  fim  strămutaţi  în 
lumina  veşnicei  tale  glorii,  iţi  mulţumesc,  Stăpâne  şi  creator, 
pentru  toate  bucuriile  pe  care  le-am  încercat  in  extazurile 
în  care  mă  cufundă  contemplarea  operei  mâinilor  tale.  Iată 
âm  alcătuit  această  carte,  care  cuprinde  suma  străduin¬ 
ţelor  mele,  pentru  a  proclama  înaintea  oamenilor  grandoarea 
operelor  tale.  Nu  m'ara  lăsat  cumva  amăgit  în  prezenţa 
minunatelor  frumuseţi  ?,„  Dacă  mi-a  scăpat  ceva  nedemn  de 
tine,  fă-mă  să  ştiu,  ca  să  pot  şterge".1 


Cele  mai  zguduitoare  mărturii  despre  sentimentul 
fericitor  al  prezenţei  divine  ni  le  oferă  însă  marii  trăitori 
pe  culmile  duhului,  geniile  religioase,  sfinţii,  marii  mistici. 
De  ce  oare  trebue  să  ne  adresăm  popoarelor  necivilizate, 
primitivilor,  cum  li  se  spune  greşit,  pentru  a  prinde  notele 
esenţiale  ale  religiozităţii?  De  ce  voim  oare  să  facem  o 
experienţă  crucială  în  condiţiuni  atât  de  puţin  favorabile, 

cum  sunt  acelea  pe  care  ni  le  prezintă  etnologia  religioasa, 
când  ne  stau  înainte  luminoasele  experienţe  ale  marilor 
trăitori  in  duh?  Pe  datele  precare  ale  entologiei  religioase 
s’au  putut  întemeia  teorii  animiste,  fetişiste,  naturiste, 
magiste,  totemiste  şi  câte  altele  asupra  originii  religiei.  Şi 
tot  pe  datele  etnologiei  religioase  şi  ale  unei  psihologii 
religioase  ştiinţiste  s’au  îormulat  teorii  intelectualiste,  sen- 
timentaliste,  voluntariste  şi  estetice  asupra  esenţei  reli¬ 
giei,  pentru  ca  doar -doar  va  fi  adusă  religia  pe  plan  pur 
natural  şi  asimilată  cu  orice  altă  trăire  biologică,  inde¬ 
pendent  de  vreo  acţiune  a  transcendentului  asupra  lumii, 
împotriva  acestor  teorii  protestează  însă  conştiinţa  reli¬ 
gioasă,  pentru  care  transcendentul  este  tot  atât  de  real, 
poate  încă  mai  real  decât  lumea  care  ne  înconjoară  şi  pe 
care  o  cunoaştem  prin  simţurile  noastre  deficitare. 

Transcendentul,  sesizat  prin  trăirea  directă,  prezintă 
sufletului  o  certitudine  mai  tare  decât  aceea  a  simţurilor 
şi  aruncă  asupra  lumii  o  lumină  cu  totul  nouă.  Cine  iz¬ 
buteşte  să  urce  pe  culmile  trăirii  în  duh  sau  este  atins  in 
străfundul  sufletului  de  prezenţa  activă  şi  fericitoarc  a 
transcendentului,  are  o  certitudine  pe  care  nimic  nu  i-o 
poate  zdruncina  şi  o  bucurie  pe  care  nimic  nu  i-o  mai 
poate  şterge.  întreaga  falangă  a  ostenitorilor  duhului,  care 
brăzdează  istoria  cu  o  dâră  de  lumină  duhovnicească,  au 
trăit  pentru  şi  din  acele  câteva  momente  în  care  sufletul 
lor  a  experimentat  la  paroxism  atingerea  cu  divinul.  Eve¬ 
nimentul  acesta,  pe  care  misticul  Jacob  Bohme  nu  poate 

să-l  compare  decât  cu  „viaţa  care  naşte  în  mijlocul  morţii" 
şi  cu  „învierea  din  morţi"  este  culmea  trăirii  mistice  şi 
întreaga  mistică  nu  este  decât  încercarea  anevoioasă  de  a 
descrie  fericitoarele  momente  ale  atingerii  cu  divinul, 
într'un  astfel  de  moment,  pe  care  misticul  răsăritean  Gri- 
gore  Sinaitul  îl  aseamănă  cu  o  „beţie",  sf.  ap.  Pavel  s'a 
simţit  ridicat  până  în  al  treilea  cer,  iar  marele  Blaise 
Pascal  a  strigat  :  „Bucurie,  bucurie,  bucurie,  lacrimi  de 
bucurie!"  In  astfel  de  momente,  suferinţele  fizice,  morti¬ 
ficările  cu  asprimea  lor,  viaţa  cu  toate  mizeriile  ei,  rămân 
departe,  stinse,  neexistente,  pentru  sufletele  cuprinse  de 
flacăra  fericitoare  a  divinului. 

Şi  trebue  să  fie  cineva  cu  totul  opac  la  inaltele  che¬ 
mări  ale  duhului,  pentru  ca  să  pună  pe  seama  fricii  de 
iad  sau  a  vreunor  deficienţe  fizice  extraordinarele  eforturi 
ale  misticilor  de  a  uşura  lucrarea  harului  în  sufletele  lor. 
însuşi  Blaise  Pascal  n’ar  fi,  după  părerea  dlui  prof.  Ne- 
gulescu,  decât  un  biet  bolnav,  care  în  urma  unui  pretins 
accident  de  pe  podul  dela  Neuilly,  când  se  zice  că  era  să 
se  răstoarne  cu  trăsura  în  Sena,  ar  fi  rămas  cu  teama  de 
căderea  în  vid  şi  s'ar  fi  adâncit  din  această  cauză  în  mis¬ 
ticism.  E  curios  cum  această  întâmplare,  a  cărei  realitate 
este  contestată  de  majoritatea  criticilor,  e  luată  de  dl  prof. 
Negulescu  drept  adevăr  istoric.  Şi  e  aproape  nostim  cum 

cercetările  lui  Pascal  asupra  vidului  au  făcut  să  se  nască 
legenda  cu  teama  sa  de  căderea  in  vid.  Dar,  lăsând  de  o 
parte  aceste  amănunte,  mărturisesc  că  am  simţit  o  adevă¬ 
rată  strângere  de  inimă,  când  am  văzut  cât  de  greşit  pot 
fi  interpretate  marile  eforturi  spirituale  ale  misticilor.  E 
drept  că  misticii  au  din  ce  în  ce  mai  puţină  atracţie  spre 
frământările  mărunte,  quasi-animalice  ale  vieţii,  dar 
aceasta  nu  din  deprimare  sufletească,  ci  pentrucă  ei  au 
gustat  din  bunuri  mult  mai  de  preţ  decât  cele  pe  care  le 
poate  oferi  satisfacerea  imboldurilor  instinctive.  Ei  n'au 
pierdut  gustul  de  viaţă,  cum  spune  dl  prof.  Negulescu,  ci 
au  căpătat  gustul  de  o  viaţă  cu  mult  mai  intensă  decât 
cea  obişnuită,  însă  trăită  pe  plan  duhovnicesc.  Marele  fi¬ 
losof  francez  Henri  Bergson,  care  a  închinat  misticismului 
creştin  cele  mai  frumoase  pagini  ce  s'au  scris  vreodată  în 
legătură  cu  această  splendidă  epopee  a  duhului,  a  prins 
ca  nimeni  altul  intensitatea  de  trăire  a  misticilor  şi  se 
miră  cum  de  au  putut  fi  socotiţi  ca  bolnavi,  nişte  oameni 
care  au  dat  dovadă  de  o  atât  de  mare  putere  sufletească 
şi  de  un  atât  de  uimitor  avânt  realizator  în  ordinea  vieţii 
practice,  cum  au  fost  de  pildă  sf,  ap,  Pavel  şi  numeroşi 
mistici  răsăriteni  şi  apuseni.  Sănătatea  intelectuală,  solid 
aşezată,  excepţională,  spune  el,  „se  manifestă  prin  gustul 
de  acţiune,  facultatea  de  a  se  adapta  şi  a  se  readapta  la 
împrejurări,  hotărârea  unită  cu  supleţea,  discernământul 
profetic  al  posibilului  şi  imposibilului,  un  spirit  de  sim¬ 
plicitate  care  învinge  compicaţiile,  în  sfârşit  un  bun  simţ 

superior-  Nu  este  oare  tocmai  ceea  ce  se  găseşte  la  mis¬ 
ticii  despre  care  vorbim?  Şi  n'ar  putea  ei  servi  la  defi¬ 
nirea  însăşi  a  robusteţe!  intelectuale  ?“  1 


Prin  urmare,  să  nu  mai  vorbim  despre  suferinţele 
fizice  ale  unora  dintre  mistici,  consecinţe  fireşti  ale  marei 
intensităţi  de  viaţă  spirituală  ce  o  desfăşoară  ei,  ci  mai 
degrabă  să  vedem  în  experienţa  mistică,  aşa  cum  face 
Bergson,  o  fericitoare  luare  de  contact  cu  însuşi  izvorul 
adânc  al  existenţei,  „Zguduit  în  adâncurile  sale  de  curen¬ 
tul  care  îl  va  târî,  sufletul  încetează  de  a  se  întoarce 
asupra  sa  însuşi,  scăpând  un  moment  de  legea  care  vrea 
ca  specia  şi  individul  să  se  condiţioneze  unul  pe  altul  în 
chip  circular.  Se  opreşte,  ca  şi  când  ar  asculta  un  glas 
care-1  strigă.  Apoi  se  lasă  dus,  drept  înainte.  Nu  observă 
direct  forţa  care  îl  mişcă,  dar  îi  simte  indefinibila  prezenţă, 
sau  o  ghiceşte  printr'o  viziune  simbolică.  Vine  atunci  o 
imensă  fericire,  extaz  în  care  el  se  absoarbe,  sau  răpire 
pe  care  o  sufere:  Dumnezeu  e  de  faţă,  şi  este  înlauntrul 
său.  Nu  mai  e  niciun  mister.  Problemele  dispar,  obscuri¬ 
tăţile  se  risipesc;  este  o  iluminare".2 


Aşa  descrie  Bergson,  în  câteva  linii  pregnante  momen¬ 
tul  culminant  al  vieţii  mistice,  extazul,  în  care  sufletul  mi¬ 
sticului  se  simte  una  cu  Creatorul  său,  sorbindu-şi  puterea 
din  însuşi  izvorul  puterii  şi  bucuria  din  însuşi  izvorul  celor 
mai  înalte  bucurii.  Momentele  extazului  sunt  relativ  rare 
în  viaţa  misticilor,  dar  din  ele  decurge  o  energie  sufle¬ 
tească  în  stare  să  mute  munţii  dificultăţilor  şi  o  nesfâr¬ 
şită  iubire  de  oameni,  în  care  misticul  îmbrăţişează  lumea 
întreagă.  Când  sufletul  s’a  cufundat  odată  în  oceanul  iubirii 
divine,  el  nu  poate  înceta  de  a  răspândi  iubirea  în  jurul 
său,  „căci  iubirea  care  îl  consumă  nu  mai  este  simpla  iu¬ 
bire  a  unui  om  pentru  Dumnezeu,  este  iubirea  lui  Dum¬ 
nezeu  pentru  toţi  oamenii.  In  Dumnezeu,  prin  Dumnezeu, 
el  iubeşte  întreaga  omenire  cu  o  iubire  divină"/ 


5  H.  Bergson,  Les  deux  sources  de  la  morale  et  de  la  religion,  !l!-eme  ed., 
Paris,  Alean,  1932,  p,  244- 

£  H.  Bergson,  o.  c-,  p,  245 — 246, 

3  H,  Bergson,  o.  c„  p.  249. 

S'ar  putea  spune  însă  că  prezenţa  divinului  este  numai 
apanajul  oamenilor  simpli,  care  trăiesc  în  contact  direct 
cu  natura,  sau  numai  al  unor  fiinţe  omeneşti  înzestrate  cu 
o  sensibilitate  deosebilă,  sau  numai  al  unor  mari  savanţi 
şi  filosofi  care  adâncesc  tainele  lumii  şi  ale  vieţii,  sau  în 
sfârşit  al  celor  pe  care  Dumnezeu  i-a  ales  ca  să-i  fie  vase 
de  mare  preţ,  binecuvântându-i  cu  suprafireasca  bucurie 
a  unirii  mistice.  Dar  noi  ceilalţi,  cei  mulţi,  care  nu  sun¬ 
tem  nici  oameni  prea  simpli,  nici  firi  înzestrate  deosebit, 
nici  mari  savanţi,  nici  mistici,  nu  cumva  este  Dumnezeu 
pentru  noi  o  teroare,  care  ne  ia  gustul  de  viaţă,  un  jug 
pe  care  îl  purtăm  de  silă  şi  abia  aşteptăm  ca  ştiinţa  să  ne 
libereze  de  el?  Nu  cumva  se  înşeală  toţi  cei  care  cred 
în  Dumnezeu  şi  în  prezenţa  lui  generatoare  de  fericire  în 
sufletele  oamenilor?  Au  izbutit  oare  argumentările  teolo¬ 
gilor  să  dovedească  în  chip  definitiv,  pentru  mintea  cea 
mai  recalcitrantă,  adevărul  existenţei  lui  Dumnezeu  şi  al 
prezenţei  sale  active  în  lume? 


Nu  aveţi  grije,  nici  nu  voiu  căuta  acum  să  vă  conving 
de  contrariu.  Un  lucru  este  însă  sigur:  Sufletul  omenesc 
este  într'o  continuă  nelinişte,  într’o  continuă  agitaţie,  într’o 
continuă  căutare  de  sine,  pentru  a  se  realiza  cât  mai  inte¬ 
gral  cu  putinţă.  Există  în  fiinţa  omenească  o  voinţă  pro¬ 
fundă  de  împlinire,  de  perfecţionare,  datorită  căreia  viaţa 
noastră  capătă  un  contur  omenesc,  se  deosebeşte  de  aceea  a 
animalelor.  Această  exigenţă  morală,  care  se  agită  în  adâncul 
sufletului  nostru,  ne  împinge  la  creaţie,  la  un  spor  al  ade¬ 
vărului,  binelui  şi  frumosului,  şi  pe  măsură  ce  ne  supunem 
acestei  exigenţe  morale,  pe  aceeaşi  măsură  devenim  noi 
înşine,  ne  afirmăm  ca  persoane  şi  acţionăm  în  conformitate 
cu  eul  nostru  adânc,  adică  în  deplină  libertate.  Exigenţa 


morală  care  acţionează  în  sufletul  nostru  ne  creează  deci 
şi  ne  creşte  spiritualiceşte.  Fără  ea,  ne -am  prăvăli  printre 
animalele  care  acţionează  instinctiv  şi  floarea  spiritualităţii 
noastre  s'ar  veşteji.  Prin  ea,  suntem  susceptibili  de  un  pro¬ 
gres  nesfârşit  în  spiritualitate.  Ce  este  această  voinţă  pro¬ 
fundă  care  ne  frământă  sufletul,  nu  ne  dăm  bine  seama, 
dar  totdeauna  când  acţionăm  conform  ei  simţim  un  spor 
de  bine,  o  mulţumire,  iar  când  ne  abatem  dela  indicaţiile 

ei  simţim  cum  descreştern  sufleteşte,  ne  pipernicim.  în 
raport  cu  noi,  exigenţa  aceasta  de  realizare  ascendentă,  de 
progres  infinit  şi  viaţă  spirituală  perfectă,  este  un  fel  de 
lumină,  care  ne  deschide  cărarea  adevăratului  nostru  destin. 
Ea  se  arată  ca  o  chemare  venită  de  deasupra,  dar  şi  din 
adâncul  cel  mai  de  jos  al  sufletului.  Este  o  inspiraţie  care 
ne  trage  spre  culmile  unde  sufletul  nostru  poate  respira  liber. 
Ori,  băgaţi  bine  de  seamă,  „a  afirma  astfel  primatul  exi¬ 
genţei  morale,  în  aceasta  însăşi  consistă,  cel  puţin  la  în¬ 
ceput,  afirmarea  lui  Dumnezeu.  Există  un  absolut  în  fondul 
exigenţei  morale :  ei  bine !  a*l  recunoaşte  înseamnă  a  afirma 
deja  pe  Dumnezeu,  orice  nume  i  s'ar  da  şi  oricât  de  im¬ 
perfect  ar  fi  conceput.  Adevăratul  Dumnezeu,  zicea  Pascal, 
nu  este  simplu  autor  al  adevărurilor  geometrice  şi  al  or- 
dinei  elementelor,  ci  un  Dumnezeu  care  face  inima  să 
simtă  că  el  este  unicul  său  bine  şi  că  nu-şi  va  găsi  odihnă 
decât  iubindu-l“,1 

Credem  deci  în  Dumnezeu,  chiar  fără  să  ne  dăm  bine 
seama,  prin  însuşi  faptul  de  a  trăi,  de  a  gândi,  de  a  voi 
binele  şi  de  a  ne  lăsa  seduşi  de  atracţiile  frumosului.  Credem 
în  Dumnezeu  din  însuşi  momentul  în  care  spiritul  nostru 
nizueşte  din  ce  în  ce  mai  mult  spre  spiritualitate  şi  liber¬ 
tate,  spre  acţiune  creatoare  şi  spor  de  bine  în  lume.  Credem 
în  Dumnezeu  în  momentul  în  care  lăsăm  să  lucreze  în  noi 
această  exigenţă  morală  inspiratoare,  care,  după  cum  am 
zis,  este  în  noi,  dar  care  nu  se  confundă  cu  noi,  pentru  că 
ea  ne  creează  ca  fiinţe  spirituale,  ne  face  să  devenim  per¬ 
soane,  Ne  este  imanenta,  dar  şi  transcendentă  în  acelaşi 
timp  şi  numai  în  măsura  în  care  ne  supunem  apelurilor 
ei,  în  acea  măsură  ne  împlinim  destinul  de  fiinţe  spirituale. 

Acesta  este  însă  numai  începutul  luării  de  contact  cu 
divinul ;  început  pe  care,  vrând  nevrând,  îl  experimentăm 
fiecare  dintre  noi.  Mai  departe,  depinde  de  noi  ca  Dumnezeu 
să  pună  stăpânire  deplină  pe  sufletul  nostru,  să-i  simţim 
prezenţa  înnoitoare  şi  fericitoare  într'o  lumină  mai  mare 
sau  mai  mică.  Depinde  de  eforturile  noastre  împotriva  ani¬ 
malităţii  din  noi,  pentru  ca  spiritul  nostru  să  se  deschidă 

1  Edouard  Le  Roy,  Le  probleme  de  Dieu,  Paris  L'Artisan  du  livre,  1929, 

p.  202. 

din  ce  în  ce  mai  mult  acţiunii  transformatoare  a  Spiritului 
absolut.  De  libertatea  noastră  depinde,  deci,  să  facem  o 
parte  din  drum,  pentru  a  ne  întâlni  cu  Dumnezeu  şi  a-i 
deveni  colaboratori  la  opera  de  restaurare  a  fiinţei  noastre 
deficiente  şi  la  aceea  de  transfigurare  a  lumii.  Geniile  şi 
sfinţii  şi»  au  pus  în  întregime  sufletul  la  dispoziţia  lui  Dum¬ 
nezeu,  pentru  ca  prin  ei  să  se  repare  spărturile  făcute  de 
păcat  în  bunătatea  şi  frumuseţea  lumii.  Noi,  cei  care  nu 
ne-am  învrednicit  de  daruri  atât  de  bogate,  nu  suntem 
totuşi  lipsiţi  de  prezenţa  şi  asistenţa  iubitoare  a  lui  Dum¬ 
nezeu  decât  atunci  când  ne  refuzăm  ei,  acceptând  de  bună¬ 
voie  prăvălirea  în  neantul  păcatului. 

Cât  timp  însă  înaintăm  cu  iubire  întru  întâmpinarea 
iubirii  divine,  nu  avem  de  ce  ne  teme.  Dumnezeul  nostru 
nu  este  un  Dumnezeu  al  urii,  nici  al  răzbunării,  nici  al 
chinuirii  supuşilor  Săi,  Este  Dumnezeul  bunătăţii,  al  iu¬ 
birii  şi  al  jertfirii  de  sine.  El  n’a  pus  stavilă  progresului 
omenirii,  ci  tot  ce  s'a  făcut  bun  în  istoria  omenirii  lui  i 
se  datoreşte.  Numai  cei  care  opun  vrăşmăşie  lui  Dum¬ 
nezeu  şi  prin  aceasta  cufundă  omenirea  în  animalitate, 
numai  aceia  au  dreptul  să  se  teamă  de  Dumnezeu  şi  de 
consecinţele  propriilor  lor  fapte-  Ceilalţi,  cari  îşi  deschid 
larg  sufletul  la  apelurile  transcendentului,  n'au  să  se  teamă 
nici  de  Dumnezeu,  nici  de  viaţă,  nici  de  moarte,  adueân- 
du-şi  aminte  de  cuvintele  care  au  răsunat  cândva :  „Iată, 
eu  cu  voi  sunt,  în  toate  zilele,  până  la  sfârşitul  veacului" 
(Mat.  28,  20). 

Sibiu  (Universitate)  22  Aprilie  1945 


ÎNTÂLNIREA  DELA  ACADEMIA  ROMANA 

de 

Diacon  Dr.  GRIGORIE  T.  MARCU 

Profesor  la  Academia  teologică  ,,  And  reiaţii’' 

Prima  instituţie  de  cultură  naţională,  Academia  Ro¬ 
mână,  întrunită  în  obicinuita-i  sesiune  de  primăvară,  pro¬ 
gramase  o  şedinţă  festivă  pe  data  de  Luni  28  Maiu  a.  c. 
întrunirile  solemne  de  specia  aceasta,  ştiam  de  mult,  sunt 
tot  atâtea  praznice  ale  spiritului  nebiruit  care  umple  de 
lumină  paginile  mohorâte  ale  istoriei.  Toţi  ochii  sunt  aţintiţi 
asupra  lor,  cu  interes  şi  cu  emoţie.  Acolo,  oamenii  —  cei 
mai  aleşi  dintre  ei  —  consacră  valorile  create  de  Dum¬ 
nezeu,  aştern  cununi  de  lauri  pe  frunţile  dogorite  de  su¬ 
flarea  geniului,  reconfortează  legitima  mândrie  a  poporului 
nostru  de  păstori  şi  ţărani  care  mai  ales  cu  astfel  de  pri¬ 
lejuri  vede  ce  lujeri  sănătoşi  cresc  pe  tulpina-i  plină  de 
vlagă. 

Măreţul  ospăţ  al  muzelor  a  început  la  câteva  zile  după 
ce  a  amuţit  mugetul  armelor  încleştate  în  vâltoarea  celui 
mai  cumplit  răsboiu  care  a  pustiit  vreodată  scoarţa  conti¬ 
nentului  nostru.  El  are  semnificaţii  multiple. 

Academia  Română  avusese  deosebita  onoare  să  orân- 
duiască  oarecând  între  titularii  secţiunii  istorice  pe  Nicolae 
Titulescu.  Profesor  universitar,  om  de  ştiinţă  şi  advocat 
renumit,  ţara  noastră  a  avut  în  e!  cel  mai  destoinic  şi  mai 
influent  apărător  al  drepturilor  sale  imprescriptibile.  Viaţa 
politică  internaţională  ni-1  revendica  făţiş  pe  acest  mare 
european.  In  toiul  unui  banchet  cu  care  Quai  d’  Orsay 
cinstise  cândva  prezenţa  în  Paris  a  unei  misiuni  diploma¬ 
tice  române,  cineva  spusese  că  dacă  vechea  datină  de-a 
angaja  miniştri  dintre  străinii  de  vază  ar  mai  fi  în  uz,  Franţa 
l-ar  fi  ales  pentru  departamentul  afacerilor  externe  pe 
Nicolae  Titulescu.  Atitudine?  âc^stui  om  de-o  sclipitoare 

inteligenţă  în  răsunătorul  proces  al  optanţilor  unguri,  l-a 
făcut  celebru.  Conştient  de  primejdiile  cari  pasc  ţara  noa¬ 
stră,  a  trântit  în  calea  expansionismului  Germaniei  impe¬ 
rialiste  bariera  solidă  a  Micei  înţelegeri,  militând  totodată 
pentru  orientarea  politicei  noastre  externe  spre  Rusia  so¬ 
vietică  şi  făcând  în  acest  sens  un  început  plin  de  făgăduinţî, 
care  din  ştiutele  pricini  n'a  fost  valorificat  aşa  cum  dictau 
interesele  vitale  ale  ţării  noastre. 

Dar  mai  presus  de  toate,  diplomatul  român  de  faimă 
mondială  Nicolae  Titulescu  a  fost  cel  mai  credincios  zăvod 
al  libertăţii  popoarelor. 

Scaunul  lui  dela  Academia  Română,  cernit  prin  dis- 
pariţia-i  pretimpurie,  a  fost  oferit  fără  ezitare,  cu  o  im¬ 
presionantă  unanimitate  de  voturi,  tânărului  şi  osârdui- 
torului  Episcop  al  Vadului,  Feleacului  şi  Clujului,  Prea 
Sfinţia  Sa  D.  D.  Nicolae  Colan.  Trei  ani  s'au  scurs  de  când 
tot  într'o  zi  însorită  de  Maiu  (1942),  soborul  celor  mai 
luminaţi  bărbaţi  de  cultură  ai  Neamului  nostru  l-a  orân¬ 
duit  în  şiragul  „nemuritorilor".  înainte  de  aceea  cu  patru 
ani  (1938),  Academia  Română  îi  hărăzise  Prea  Sfinţiei  Sale 
cetăţenia  de  onoare. 

Câte  s'au  petrecut  de-atunci  încoace,  se  ştie. 

Rămas  de  bunăvoie  acolo  unde-i  e  locul  păstorului  la 
bine  şi  la  rău,  în  aşteptarea  dreptăţii  de  care  a  fost  ferm 
convins  în  toată  bunăvremea  că  nu  va  întârzia  să  sfarme 
brutalul"  arbitraj  dela  Viena,  noul  membru  activ  al  Aca¬ 
demiei  Române  a  amânat  rostirea  îndătinatului  Discurs  de 
recepţie  până  în  primăvara  anului  acestuia.  Şedinţa  so¬ 
lemnă  din  28  Maiu  a.  c,  s'a  transformat  astfel  într’un  act 
de  reparaţie  istorică. 

Se  ştie  că  uzanţele  academice  îi  obligă  pe  titularii 
înaltei  instituţii  de  cultură  românească,  la  intrarea  în  rân¬ 
durile  membrilor  ei,  să  facă  elogiul  antecesorului  —  abia 
după  aceea  urmând  desvoltarea  subiectului  preferat  pentru 
solemnitate.  Lăsând  laoparte  faptul  că  inamicii  politicii  titu- 
lesciene,  pe  cât  de  număroşi  pe-atât  de  brutali,  s'ar  fi 
zbârlit  foarte  la  simpla  pomenire  a  numelui  său  ager  ca  o 
mustrare  meritată,  socotim  că  spiritul  omului  care  s’a  mi¬ 
stuit  o  viaţă  întreagă  ca  să  consolideze  pacea  popoarelor 

şi  să  urgisească  răsboiul,  se  răsucea  îndurerat  în  sălaşul 
său  fără  de  moarte  la  auzul  pomelnicului  vredniciilor  sale, 
recapitulate  unei  generaţii  încruntată  de  înverşunările 
vremii  care  i  le-a  călcat  în  picioare  cu  o  nesocotinţă  cri¬ 
minală-  Omul  de-o  rară  sensibilitate  sufletească  şi  de  ne¬ 
bănuită  fineţă  a  spiritului  care-i  Episcopul- academician 
dela  Cluj,  n’ar  fi  putut  comite  nici  odată  un  astfel  de  ultragiu 
—  inocent  în  fond  • —  la  adresa  memoriei  marelui  Său 
precursor.  Să  fim  înţeleşi:  Dacă  stările  nefireşti  pe  cari 
le  cunoaştem  cu  toţii  ar  fi  durat  o  viaţă  de  om,  Episcopul 
Nicolae  Colan,  ales  membru  activ  al  Academiei  Române, 
ar  fi  putut  să  fie  văzut  strecurându-se  cu  smerenia  călu¬ 
gărească  pe  care  toată  lumea  o  ştie,  când  „hatul “  de  pe 
Feleac  i-o  permitea,  spre  locul  Său  din  incinta  înaltei  in¬ 
stituţii  —  dar  Discursul  de  recepţie  nu-1  mai  rostea  în 
vecii  vecilor.  Pentru  că  aşa-i  Prea  Sfinţitul  Episcop  Nicolae 
Colan,  curat  la  cuget  şi  la  faptă,  ca  viţa  ţărănească  din 
care  a  ieşit,  ca  spiritul  şagunian  într'ale  cărui  trainice  fru¬ 
museţi  s’a  nevoit  o  viaţă  întreagă. 

Oaspe  pasionat  al  cronicilor  bătrâne  şi  interpret  ta¬ 
lentat  al  scripturilor  pauline,  a  cules  din  slova  reavănă  a 
celor  dintâi  podoabele  unui  graiu  substanţial  şi  fermecător, 
iar  din  înţelepciunea  celorlalte  cuminţenia  unei  gândiri  pro¬ 
funde  şi  echilibrate.  In  sclipitorul  Său  Discurs  de  recepţie, 
oaspeţii  şedinţei  solemne  din  28  Maiu  a,  c.  —  noi  l-am 
văzut  în  manuscris  —  au  putut  desluşi  aceste  calităţi 
prea  arareori  îmbinate  în  una  şi  aceeaşi  persoană.  Cu 
greu  ne  putem  imagina  o  mai  consistentă  şi  mai  captivantă 
disertaţie  despre  „ Biserica  Neamului  şi  unitaiea  limbii  ro¬ 
mâne ",  ca  cea  cu  care  Prea  Sfinţitul  Episcop  Nicolae  Colan 
a  desfătat  distinsul  auditoriu  prezent  la  şedinţa  amintită. 
Iar  elogiul  lui  Nicolae  Titulescu  a  arătat  ce  ireproşabilă 
unitate  de  vederi  se  poate  stabili  pe  chestiunea  conservării 
păcii  popoarelor  între  un  diplomat  şi  un  teolog,  amândoi 
proprietari  ai  unei  inteligenţe  rafinate  şi  aî  unor  inimi  fre¬ 
mătătoare  ca  năzuinţele  fireşti  ale  spiţei  ce  ni  i-a  dat. 

Prea  Sfinţitul  Episcop  Nicolae  Colan  a  trăit  ca  puţini 
alţii  amarul  vremurilor  *de  izbelişte  ale  căror  rigori  Nicolae 
Titulescu  s’a  sbătut  cu  toată  vigoarea  geniului  său  să  le 

evite,  prin  înţeleaptă  politică  pacifista  căreia  i-a  slujit  cu 
devotamentul  unui  martir. 

Senin  şi  îndelung  răbdător,  când  intoleranţa  galonatei 
boierimi  maghiare  de  tip  reacţionar  şi  de  năravuri  feudale 
sugruma  viaţa  de  obşte  a  poporului  răbduriu  din  Ardealul 
de  Nord,  Prea  Sfinţia  Sa  aşternea  în  paginile  unui  calendar 
clujan  (editat  de  ziarul  „Tribuna  Ardealului"),  această  măr¬ 
turisire  curată  ca  ochii  sfinţilor  şi  fermă  ca  vârtutea  lor : 

„Oricât  s'ar  mai  gâlcevi  învăţaţii  în  jurul  acestei  între¬ 
bări,  pare  adevărat  că  sufletul  unei  naţii  îl  zidesc  mai  ales 
trei  puteri:  legea,  limba  şi  pământul. 

In  orice  caz,  sufletul  neamului  nostru  a  fost  zidit  de  legea 
lui  Hristos,  pe  care  o  mărturisim  după  rânduiala  răsări¬ 
teană.  Dulceaţa  ei  ne-a  făcut  blânzi,  îngăduitori  şi  iertători 
faţă  de  semenii  noştri  —  de  orice  limbă  şi  credinţă  ar  fi  ei  — 
şi  tot  ea  ne-a  învăţat  să  înfruntăm  cu  eroică  seninătate 
vitregiile  vremilor  —  bineştiind  că  numai  celui  credincios 
până  la  moarte  i  se  dă  cununa  vieţii"  (Apocalips  2,  10). 

Nobleţe,  limpezime  şi  frumuseţe  a  împrumutat  sufletul 
nostru  şi  din  graiul  strămoşesc.  Căci  adevăr  a  grăit  poetul 
când  a  spus  :  „Mult  e  dulce  şi  frumoasă  limba  ce-o  vorbim".,. 

De  aceea  —  cinstind  după  cuviinţă  credinţa,  limba  şi 
pământul  altora  —  ne  iubim,  mai  ales,  limba  şi  pământul 
nostru.  In  ele  iubim,  mijlocit,  pe  însuşi  Părintele  nostru  cel 
ceresc,  după  a  cărui  rânduialâ  ne  este  dat  să  vieţuim 
creştineşte,  pe  aceste  plaiuri,  în  mijlocul  altor  naţii". 

Asta,  în  1941,  pe  la  Crăciun,  când  jugul  aşezat  pe 
grumajii  norodului  din  Ardealul  de  Nord  de  latifundiarii 
din  camera  magnaţilor  devenise  insuportabil.  Respectuos 
faţă  de  credinţa,  limba  şi  datinile  altora,  Episcopul-acade- 
mician  dela  Cluj  vorbea  limbajul  unui  democrat  de  cea 
mai  pură  esenţă  într  o  vreme  când  adevărata  democraţie 
europeană  era  abia  la  alfabet.  Şi  —  ceea  ce  este  mai 
important  —  se  comporta  în  consecinţă. 

In  acelaş  an  de  caznă,  P.  Sf.  Sa  făcuse  această  zgu¬ 
duitoare  mărturisire : 

„Cum  am  mai  îost  şi  cum  se  cade  să  iim  totdea¬ 
una,  suntem  şi  azi,  cărturari  şi  ţărani,  preoţi  şi  ere- 

dincioşi,  împreunaţi  în  sfântă  frăţie  şi  hotărâţi  să  ră¬ 
mânem  aşa  în  toate  zilele  vieţii  noastre,  Asta-i  tăria 
noastră,  că  alta  nu  avem“. 

Poporul  îl  iubeşte  şi  îl  stimează,  căci  are  de  ce :  e  doar 
„mirele"  Iui  fidel,  De  aceea,  deodată  cu  urmaşul  lui  Ni- 
colae  Titulescu,  în  incinta  Academiei  Române  a  intrat  în¬ 
săşi  proverbiala  omenie  a  spiţei  noastre  de  ţărani  legaţi  de 
glie  şi  de  cerul  creştin, 

* 

Am  recitit  recent  interpretarea  pe  care  Prea  Sfinţia 
Sa  o  dăduse,  în  1938,  alegerii  Sale  ca  membru  de  onoare 
al  Academiei  Române : 

„De  sigur,  gândul  care  v'a  călăuzit  când  aţi  purces 
la  această  alegere,  n’a  izvorât  din  preţuirea  vredniciei 
mele  zidite  pe  vreo  osebit  de  bogată  hicrare  ştiinţifică. 
Pentru  acest  fel  de  lucrare  —  după  aşezata  vorbă  a  cro¬ 
nicarului  —  „timp  hodenit  şi  gând  slobod  trebuiaşte".  Iar 
eu  nu  l-am  prea  avut,.. 

Conştient  de  puţinătatea  vredniciei  mele,  vă  rog  să-mi 
îngăduiţi,  Domnilor,  să  nu  tâlcuiesc  alegerea  mea  în  Aca¬ 
demie  decât  ca  un  omagiu  pe  care  cei  mai  străluciţi  re¬ 
prezentanţi  ai  ştiinţei  şi  culturii  româneşti  îl  aduc  Bisericii 
neamului, 

Această  Biserică,  da,  este  vrednică  de  înalta  DVoastre 
cinstire...  “ 

Răspunsul  Academiei  Române  la  această  creştinească 
încercare  de  autosubestimare  a  venit  în  1942,  când  înalta 
instituţie  l-a  orânduit  între  membrii  ei  activi,  pe  temeiul 
operei  culturale  şi  ştiinţifice  a  acestui  cult  şi  râvnitor 
ierarh  ortodox  ardelean,  care  cu  o  lună  înainte  de-a  se 
produce  evenimentul  în  chestiune  isprăvise  de  tipărit  Noul 
Testament  dela  Cluj.  De  altcum,  renumitul  istoric  ardelean 
dl  Prof.  univ.  Dr.  Silviu  Dragomir,  în  îndătinatul  răspuns 
ce  l-a  dat  Discursului  de  recepţie  al  Prea  Sfinţiei  Sale,  a 
avut  grije  să  arate  fără  ocol  aptitudinile  ştiinţifice  ale  Epis- 
copului-academician,  cari  l-au  ridicat  acolo  unde  trebue 
să  stea  fruntaşii  culturii  noastre,  Şi  dl  Prof.  S.  Dragornir 
vorbia  în  deplină  cunoştinţă  de  cauză :  cunoaşte  opera 

noului  dsale  coleg  de  Academie  şi  cunoaşte  tot  atât  de  bine 
omul,  căci  fusese  oarecând  unul  din  profesorii  veneraţi  ai 
studentului  teolog  dela  Sibiu  care  în  1936  devenise  Epis¬ 
copul  Vadului,  Feleacului  şi  Clujului.  întâlnirea  lor  din  28 
Maiu  a,  c.  trebue  să  fi  fost  emoţionantă. 

Cealaltă  —  aceasta  „în  duh"  —  nu  mai  puţin.  Căci 
idealul  pacifist  pentru  care  s’a  mistuit  Nicolae  Titulescu 
arde  vâlvătaie  în  inima  generoasă  şi’n  fapta  cuminte  a  Epis¬ 
copului  Nicolae  Colan. 

Sub  cupola  severă  a  Academiei  Române,  spiritul  lui 
Nicolae  Titulescu  s'a  întors  împăcat  printre  ai  săi.  Oameni 
de  seamă,  în  frunte  cu  Regele  României,  care  a  prezidat 
solemnitatea,  au  stat  mărturie  la  săvârşirea  acestui  act  de 
restaurare  a  unei  valori  nepieritoare. 

Recunoştinţa  Bisericii  noastre  faţă  de  strălucitul  Ierarh 
dela  Cluj,  pentru  cinstirea  excepţională  de  care  a  făcut-o 
părtaşe  prin  suprema  încununare  a  vredniciilor  Sale  per¬ 
sonale,  depăşeşte  hotarele  strâmte  ale  vremii. 


SFÂNTUL  IOAN  GURĂ  DE  AUR  Şl 

PLATON1 

de 

ST.  BEZDECHI 

Profesor  universitar,  Sibiu 


Observaţia  din  urmă  nu  e  prea  departe  de  adevărr  dacă  e  vorba 
de  acea  filosof  ie  ciasică  a  păgânilor,  reprezentată  de  un  Socrate,  un 
Platon  şi  un  Aristotel,  care  căuta  desăvârşirea  sufletului  în  ştiinţă  şi 
raţiune.  Dar  lucrurile  stau  cu  totul  altfel,  când  ne  gândim  că  după 
epoca  susnumiţilor  cugetători  lumea  antică  a  avut  atafia  filosofi  cari 
ca  Epicureii  şi  Cinicii,  nesocotind  ştiinţa,  se  îndeletniceau  numai  cu  la- 
turea  morală  a  filosofiei,  făcând-o  astfel  cât  mai  accesibilă  poporului, 
Dela  aceştia  din  urmă  au  împrumutat  şi  scriitorii  eclesiastici  atâtea 
lucruri,  încât  uneori  e  destul  de  greu  să  afli  ce  deosebire  este,  dacă 
nu  între  părerile  fundamentale,  dar  cel  puţin  între  atitudinea  şî  me¬ 
toda  unora  şi  a  celorlalţi,2  Chiar  şi  opera  unui  Hris.  e  plină  de  astfel 
de  elemente.  Iată  două  exemple ;  opusculul  Sf,  Ioan  întitulat  „Despre 
comparaţia  între  monah  şi  rege“  tratează  un  loc  comun  stoic  :3  e 
destul  să  schimbi  cuvântul  monah  în  filosof ,  ca  să  ai  o  adevărată 
chreia  stoică ;  de  asemenea  toate  acele  portrete  de  filosofi  creştini  ce 
sunt  schiţate  de  atâtea  ori  de  vestitul  episcop  (v.  de  pildă  cel  din 
Omii  XXI  la  epist.  către  Efeseni  c.  4)  nu  sunt  altceva  decât  un  loc 
comun  la  Stoici.  Poate  tocmai  de  aceea  discipolul  lui  Libaniu  nu  ocă¬ 
reşte  pe  niciun  filosof  păgân  aşa  de  straşnic  4  ca  pe  Dlogene  din  Si- 
nope,  vestitul  cinic,  „care  pe  mulţi  i-a  uimit,  dar,  desigur,  n'a  folosit 
nimănui'*  fOmil.  XXXV  la  epist .  către  Corinteni ,  Patr,  gr.  LX  30 i 
—302). 

Şi  cu  toate  acestea  există  o  deosebire  fundamentală  între  noua 
religie  şi  toate  şcolile  filosofice  ale  neamurilor  păgâne,  în  care  dis- 


1  Urmare  deîa  p.  205, 

1  V.  Hatsch,  o.  c,  72  şi  urm,  Ed  Meyer  o,  c,  III  529  şi  urm. 

3  v,  Lietzmftnn,  loc,  cit,  p,  1813, 

1  v,  Elser,  o.  c.  p,  563, 

cfpoHf  învăţau  Iar  dascălii  predau  că  omul  îşi  poate  găsi  mântuirea 
prin  sine  însuşi,  în  vreme  ce  pentru  creştini  această  părere  constituia 
un  păcat  mortal  căci  ei  erau  convinşi  ca  fericirea  eternă  se  poate 
dobândi  numai  cu  ajutorul  harului  şi  prin  revelaţia  divină,1  Era  în- 
tr’adevâr  o  trăsătură  a  unui  suflet  trufaş  —  şi  trufia  a  perdut  pe 
toţi  păgânii  —  să  crezi  că  omul  poate  fi  salvat  prin  propriile  lui 
forţe,  ceea  ce  era  destul  ca  să  facă  doctrina  păgână  să  se  deose¬ 
bească  de  cea  a  păgânilor  ca  cerul  de  pământ 

Totuşi  n’a  fost  niciun  sistem  filosofic  care  să  se  apropie  mai  mult 
de  credinţa  creştină  decât  cel  platonic.  Lucru  pe  care,  după  cum  am 
văzut.  La  observat  şi  Fericitul  Augustio.  Căci  dacă  lăsam  la  o  parte 
felul  de  a  obţine  mântuirea  sufletului,  toate  celelalte  mai  că  se  potri¬ 
vesc.  Platon  afirmă  că  cel  mai  mare  bun  constă  in  a  ne  face  asemenea 
iui  Dumnezeu,  că  nu  trebue  să  plătim  răul  cu  rău,  că  viaţa  nu  e 
altceva  decât  o  pregătire  pentru  moarte ;  că  apoi  trebue  să  alegem 
viaţa  solitară,  ca  una  ce  e  mai  potrivită  pentru  filosofic  şf  pentru 
mântuirea  sufletului,  că  toate  bunurile  trebuesc  să  fie  comune,  că 
Dumnezeu  e  bun  din  toate  punctele  de  vedere  j  marea  deosebire 
între  creştinism  şi  platonism  e  că  acesta  din  urmă  afirma,  cum  ştim, 
că  mântuirea  sufletului  se  poate  căpăta  doar  prin  harul  ştiinţei  şi 
numai  de  către  puţini ,  ceea  ce  constituia  o  fundamentală  deosebire 
de  crezul  adepţilor  învăţăturilor  evanghelice.  Astfel  scriitorii  eclesi- 
astici,  care  în  locul  ştiinţei  ce  era  accesibilă  doar  unora  au  pus 
pe  Dumnezeu,  un  „Dumnezeu  plin  de  milostivire “  de  care  se  puteau 
toţi  apropia  cu  uşurinţă,  au  izbutit  să  aducă  la  nivelul  norodului  acea 
doctrină  păgână  aristocrată,  făcând-o  eficace .  Căci  raportul  dintre 
creştinism  şi  platonism  era  acelaş  ca  dintre  verbul  a  voi  faţă  de  a 
putea,  2 

Dacă  astfel  stau  lucrurile,  atunci  de  ce  a  fost  Hris,  un  aşa  de 
înverşunat  adversar  al  lui  Platon  ?  De  ce  l-a  acoperit  de  atâtea  ori 

1  H Ştiinţa  [care  îi  face  pe  demoni  trufaşi)  umflă,  caritatea  însă  întăreşte",  zice 
fer*  Augustin  (Despre  cetatea  iui  Dumnezeu)  VIII  20  in  cap.  întitulat  „ Despre  cali¬ 
tatea  ştiinţei  care  umfla  pe  demoni"* 

2  v*  Dr,  F.  Ch.  Baurf  Sokrates  und  Christus,  Leipzig  187A,  p,  238  şi  urm*  ? 
„Să  recunoaştem  că  niciodată  nfa  existat  în  afara  Bisericii  o  filosofte  mai  creştină 
decât  cea  platonică;  sa  recunoaştem  că  creştinismul,  care  dela  început  era  implicit 
istoriei  universale*  a  ajuns  —  înainte  de  apariţia  lui  trupească  în  persoana  şi  în 
viaţa  lui  Hsus  —  la  o  culme  a  iluminării  şi  apariţiei  în  cugetul  gânditor  ce  năzueşte 
după  adevărul  divin,  şî  această  Evanghelie  este  Platonismul;  astfel  vom  fi  spus 
despre  el  tot  ce  se  poate  spune  mai  bun  şi  mai  de  seama". 

cu  injurii  ?  Răspundem  j  pentru  că  incomparabilul  predicator  nu  cu¬ 
noştea  decât  parţial  şî  uneori  superficial  opera  gânditorului  atenian 
pentru  care  el  n’avea  nicio  afinitate,1  nicio  simpatie  şi  pe  care  îl  ju¬ 
deca  pornind  dela  idei  preconcepute.  Cea  mai  mare  parte  din  acuza- 
ţiunile  pe  care  SL  Ioan  Ie  aduce  discipolului  lui  Socrate  sunt  locuri 
comune  ce  provin  din  surse  indirecte,  adică  din  lectura  Sfinţilor  Pă¬ 
rinţi  anteriori  de  argumentele  cărora  se  slujeşte  şi  fiul  Anthuseî,  E 
evident  că  cunoştinţele  despre  Platon  câştigate  pe  această  cale  sunt 
aproape  totdeauna  necomplete  şi  nesigure  iar  uneori  direct  greşite, 
arăiându-ne  că  Sfântul  nu  cunoaşte  din  lectură  proprie  dialogul  sau 
problema  din  Platon,  de  care  se  ocupă,  Intriadevăr,  dacă  n'ar  fi  aşa 
cum  afirm,  cum  se  explică  afirmaţia  lui  Hris.  că  Platon  ar  fi  susţinut 
că  trebue  sa  acordăm  crezare  poeţilor  în  ceea  ce  spun  despre  Dum¬ 
nezeu?2  Dar  noi  ştim  ca  vestitul  filosof  a  avut  o  părere  tocmai  con¬ 
trarie  în  această  chestiune,  de  vreme  ce,  cum  e  notoriu,  el  era  con¬ 
vins  că  poeţii  trebuesc  alungaţi  din  Stat  pentru  că  răspândesc  cre¬ 
dinţe  greşite  despre  divinitate.3  Tot  în  această  categorie  intră  şi  acu¬ 
zaţia  ce  ho  aduce  Hris*  întemeietorului  Academiei,  cum  că  n'ar  fi 
condamnat  posesia  banilor,  lucrul  cu  totul  fals,  căci  o  astfel  de  pă¬ 
rere  i  se  poale  imputa  unui  Arislotel,  dar  nicidecum  aceluia  cari  a 
scris  Legile .4  Acesta  din  urmă  şi- a  mai  atras  din  partea  SL  Ioan  şi 
învinuirea  că  ar  fi  afirmat  cum  că  e  indiferent  dacă  te  hrăneşti  cu 
carne  de  om,  cu  alte  cuvinte  dacă  eşti  un  canibal.5  Dar  e  ştiut  că 
fiul  Iui  Ariston  na  afirmat  niciodată  o  astfel  de  enormitate,  care 
poate  fi  pusă  în  seama  Stoicilor  sau  a  Cinicilor*  Cred  că  de  aici  se 
vede  cam  de  ce  grad  era  şi  ia  ce  se  reducea  cunoştinţa  fiului  An¬ 
thusei  despre  opera  sau  ca  să  fim  mai  drepţi,  despre  o  parte  —  de¬ 
stul  de  mare,  de  altfel  —  a  scrierilor  atât  de  nedreptăţitului  fi- 
losof  păgân. 

Nu  ştiu  dacă  mai  e  necesar  să  trec  în  revistă  şi  acele  critici  — 
ca  sa  nu  zicem  calomnii  —  pe  care  i  le  aduce  aceluiaşi  marele  pre¬ 
dicator  creştin,  calomnii  ce  par  a  deriva  din  Diog.  Laerţiu  şi  alţi 

1  Cred  ca  se  înşală  A,  Puech  când  afirma  [p.  cit.  !6]  că  Hris.  pomeneşte  des 
pe  Platon  fiindcă  suflatul  său  simjea  o  afinitate  pentru  eh  Adevărul,  pe  cât  reiese, 
pâre  a  fi  tocmai  contrariul. 

2  v.  Omil  Iii  la  epist,  către  Rom, 

3  Republ,  X  600  e  şi  urm. 

1  Omil,  XXXVI  ta  Faptele  Apost,  c.  2, 

ă  Cuv.  pentru  Sf,  Va  vi  Ia  c*  9.  Vezi  despre  Stoici  Diog*  Laert.  VII  65. 

scriitori.  Intr'adevăr  Sf,  loan,  neobservând  adevărul,  insinuiază  că  dis¬ 
cipolul  lui  Socrate  era  dedat  pederastlei,;  că  era  invidios  pe  toţi,3  ca 
na  râvnit  decât  să-şi  satisfacă  ambiţia  şi  să  ajungă  la  glorie,3  iar  în 
altă  parte  afirmă  că,  după  ce  şi-a  trădat  şcolarii,  şi- a  sfârşit  viaţa 
în  chip  mizerabil4 *  Ba  merge  până  acolo  încât  nu  stă  ia  îndoială  sâ 
spună  că  Platon  a  fost  un  mare  prefăcuta  şi,  nemulţumit  cu  atâta, 
critică  şi  pe  maestrul  marelui  filosof,  prin  aceste  cuvinte  ;  „Dealtfel 
şi  acela  (Socrate)  a  băut  cucută,  nu  că  i-ar  fi  fost  îngăduit  s'o  bea 
sau  să  n'o  bea,  ci  pentru  că  —  vrând-ne vrând  —  trebuia  să  facă  acest 
lucru.  Aşa  că  fapta  lui  era  izvorîtă  din  silă,  nu  din  virtut 2e1'.  [Omil 
IV  la  epist.  către  Corinteni.  Patr.  gr.  LXI  p*  3S.) 

Dar  această  afirmaţie  este,  după  cum  se  ştie,  eronată  şi  eroarea 
e  cu  atât  mai  ciudată  cu  cât  ştim  că  Sfântul,  care  citise  pe  Criton, 
cunoştea  adevărul.  De  aci  pare  a  reuşi  că  el  a  ignorat  voii  realita¬ 
tea  faptelor  în  această  chestiune, 

Să  trecem  acum  la  celelalte  critici  aduse  de  ilustrul  ierarh  con¬ 
ducătorului  Academiei,  critici  care  sunt  în  cea  mai  mare  parte  îm¬ 
prumutate  din  lectura  scriitorilor  eclesiastici  mai  vechi.  In  categoria 
aceasta  intră  afirmaţia  prin  care  Sf,  loan  caută  să  ştirbească  gloria 
filosofilor  greci  —  între  care  Platon  jucase  rolul  de  căpetenie  —  sus¬ 
ţinând  că  ei  au  ajuns  la  noţiunea  unui  Dumnezeu  incorporai  „după  ce 
au  vorbit  cu  ai  noştri  (adică  cu  Iudeii  şi  cu  profeţii  lor)  în  Egipt".6 
Ştim  însă  că  părerea  aceasta  era  un  loc  comun  luat  dela  scriitorii  de 
mai  înainte.  Decî  ea  nu-i  aparţine  marelui  predicator. 

De  aceeaşi  natură  e  critica  adusă  Statului  platonic,  problemă  în 
care  şi-au  spus  opinia  mai  toţi  Părinţii  Bisericii,  dintre  care  cei  mai 
mulţi,  cum  ştim,  găseau  reprobabilă  măsura  preconizată  de  el  ca  fe¬ 
meile  să  fie  comune,  idee  ce  părea  monstruoasă  creştinilor,  Despre 
această  măsură  vorbeşte  pe  larg  şi  fiul  Anthusei,7  care  astfel  a  găsit 
iar  un  prilej  ca  să  acopere  de  injurii  pe  nefericitul  oaspe  al  tiranului 
Dlonisie  acuzându-1  vehement  „că  a  venit  cu  o  concepţie  de  Stat  în  care 
a  propus  multe  legi  ruşinoase"  (Omil.  IV  Ia  Faptele  Apost  c.  4).  Una 


1  Elser  o.  c.  556 ;  Omil.  II  la  epist,  către  Rom, 

2  Omil,  IV  Ia  Faptele  Apost.  4, 

3  Omil.  I{  la  epist,  către  Români. 

<  Omil,  XXXIII  Mateiu  (Patr,  gr.  LVII  592) 

11  Omil,  XXXV  la  epist,  către  Corint. 

G  Omil,  LVII  Ja  loan, 

7  Omil,  îl  La  loan  ;  Omil.  IV  la  Fapt,  Apost.  4  ;  Omil,  V  împotriva  Iudeilor  3* 

din  aceste  necuviinţe  consta  în  aceea  că  filosoful  edictase  ca  femeile 
să  fie  înarmate  cu  căşci  şl  cu  pul  pare,  spunând  ca  neamul  omenesc 
nu  se  deosebeşte  întru  nimic  de  al  cânilor.  De  aceea,  afirmă  amarnicul 
censor,  a  fost  atât  de  puţin  viabilă  reforma  propusă  de  PL,  încât 
multora  nu  le  e  cunoscuta  nici  măcar  din  nume,4 


Dar  nimic  n'a  stârnit  aşa  de  mult  supărarea  Sfântului  ca  teoria 
despre  migraţia  sufletelor,  pe  care  discipolul  lui  Socrate  ar  fi  îm¬ 
prumuta  t-o,  după  părerea  lui  Hrîs,  dela  Pltagora  „de  parca  s’ar  fi 
străduit  ca  nici  dela  sine,  nici  dela  altul  să  nu  aducă  ceva  folosi  tor lJ  2 
(Elser,  op,  cit,  560),  învăţătura  aceasla  despre  suflet  este  cea  mai  ruşi¬ 
noasă  din  toate,  şi  PI.  a  conceput-o  imitând  pe  alţii  când  a  zis  „că 
sufletele  oamenilor  se  fac  muşte,  ţânţari  şi  arbuşti,  că  Dumnezeu  e 
tot  una  cu  sufletul  şi  făcând  alte  multe  afirmaţii  din  cele  mai  ruşi¬ 
noase1 II*  (OmiL  II  la  Ioan  I),  Nemulţumit  cu  atâta,  continuă  să  ia  în 
râs  pe  marele  filosof,  adăogând  în  alt  loc  ?  „Ce  ne  foloseşte  să  ştim 
că  sufletul  se  face  muscă  ?  De  fapt  musca  nu  sfa  schimbat  în  muscă, 
ci  s’a  dus  la  sufletul  ce  săîăşluia  în  Piaton“  (OmiL  IV  Ia  Fapt  Apost 
c.  4).  Asemenea  „teorii'1  nu  sunt  decât  nimicuri  ce  stârnesc  când 
râsul,  când  indignarea  Sfântului,  care  socoale  că  şi  Pitagora,  şi  PL  şi 
alţi  filosofi  greci  n*au  fost  altceva  decât  nişte  rătăciţi  întrecuţi  cu 
mult  în  filosofie  de  apostoli  (OmiL  IU  la  Ioan).  Dar  argumentul  acesta 
fusese  întrebuinţat  de  atâtea  ori  de  scriitorii  eclasiastict  dinainte,  dela 
care  la  împrumutat  şi  Platon. 3  Şi  acest  lucru  nu  trebue  pierdut  din 
vedere,  dacă  vrem  să  înţelegem  motivul  de  care  au  fost  determinaţi 
unii  admiratori  ai  lui  Hris,  să  creadă  că  el  cunoaşte  perfect  opera 
marelui  filosof  elen ;  astfel  de  admiratori,  când  citeau  omiliile  şi  tra¬ 
tatele  lui  Ioan  Gură  de  aur,  găsind  în  scrierile  Sfântului  atâtea  critici 
ce  păreau  a  dovedi  că  el  a  studiat  cu  râvnă  operele  gânditorului 
atenian,  îndată  au  şi  decretat  că  marele  predicator  era  saturat  de 
filosofie  platonică,  fără  să  ia  seama  că  asemenea  critici  şi  obiecţiuni 
la  adresa  vestitului  filosof  Hrisostom  putea  sâ  le  ia  —  cum  le-a  şi 
luat  —  dela  scriitorii  creştini  dinainte.  Aceasta  rezultă  pe  de  o 
parte  din  cele  spuse  mai  sus,  apoi  şi  din  faptul  ca  Hris.  e  nu  odată 


1  Elser,  op,  cit.  569  şi  urm, 

*  OmiL  IV  la  Fapt,  Apost.  4. 

;i  v.  Tatian.  Cuv,  împotriva  Grecilor  2—3  ;  HipoJIt,  Cartea  împotr.  Gr.  cap. 

II  Pair,  gr.  X  799  ;  v.  apoi  cele  spuse  în  această  privinţă  ia  cap,  II  al  acestei  lucrări, 
unde  am  vorbit  de  Grigorie  din  Nysa  şi  de  Nemesiu, 


248 


REVISTA  TEOLOGICA 


surprins  —  cum  am  văzut  mai  sus  —  făcând  erori  masive  ce  se 
explică  prin  aceea  că  cunoştinţa  lui  despre  Piaton,  excepţie  făcând 
de  lucrările  cu  caracter  mai  ales  etic  ale  acestuia,  se  reducea  la 
puţin  lucru  şi  denota  tn  chip  evident  un  fel  de  pornire  a  omului 
Bisericii  împotriva  sublimului  gânditor.  Se  poate  deci  afirma  in  ge¬ 
nere  ca  cunoştinţa  lui  despre  filosofi  a  greacă  nu  era  de  primul  rang, 
iar  citaţiunilc  lui  ce  se  referă  la  astfel  de  probleme  ne  fac  impresia 
ca  citim  mai  degrabă  versurile  unui  satiric  sau  unui  comic  1  ce  e 
obişnuit  să  sc  amuzeze  pe  spinarea  filosofilor. 

In  această  rubrică  intră  şi  mustrarea  pe  care  fiul  Anthusei  i-o 
aduce  lui  Piaton  ca  „deşi  avea  o  idee  rea  despre  zei,  totuşi  el  li  se 
închina  de  ochii  lumii".  Apoi  adăoga  ;  „Se  spune  că  PI.,  măcar  că  ştia 
bine  că  cele  ce  se  spuneau  despre  zei  sunt  neadevăruri,  totuşi  lua 
parte  la  sărbătorile  şi  la  celelalte  slujbe  în  cinstea  lor,  pentru  că  nu 
putea  sa  lupte  împotriva  datinei  \  şi  lucrul  acesta  îl  învăţase  cl  —  aşa 
ne  asigură  Sfântul  —  dela  maestrul  său  care,  după  ce  a  ajuns  să  fie 
bănuit  de  inovaţii  în  domeniul  religiei,  nu  numai  ca  n‘a  putut  să-şi 
realizeze  planul,  dar  şi -a  pierdut  şi  viaţa,  măcar  că  ineercavSc  să  se 
apere  în  faţa  tribunalului"  (OmiL  VII  la  epist,  călre  Corinteni  c,  7). 

(Sfârşitul  urmează) 


1  Cf.  Elser  o,  c,  560  şi  Diog.  Laertr  passim. 

Prelucrări  i 
de 

SABIN  SIBIANU 


1.  SATUL  ETERN 

Dacă  învăţătorul  sau  preotul  meu  mi-ar  fi  vorbit  în 
tinereţe  despre  „satul  etern*1,  cred  că  l-aş  fi  privit  cu 
ochi  mari  şi  clătinând  din  cap  ca  omul  care  nu  pricepe 
mai  nimic  din  ceea  ce  i  se  spune.  In  cel  mai  fericit  caz, 
ca  un  cititor  pasionat  de  poveşti  cu  Indieni  ce  eram,  aş  fi 
înţeles  cam  atâta  cât  înţeleg  Pieile  Roşii  din  expresia  sacro¬ 
sanctă  „tărâmurile  veşnicei  vânători"  —  „raiul"  lor  —  sau, 
eventual,  ceea  ce  creştinul  numeşte  „ceruri".  Că  „satul 
etern"  ar  face  parte  din  realităţile  tărâmului  acestuia,  asta 
nu  mi-ar  fi  putut  trece  prin  minte  nici  în  ruptul  capului, 
Las'că  pe  vremea  aceea  aveam  altceva  de  făcut  decât  să 
plutesc  pe  aripile  mlădioase  ale  visărilor.  Un  copil  are  atâtea 
treburi  de  isprăvit,  chiar  dacă  cei  vârstnici  nu  sunt  de  aceeaşi 

părere.  Cum  se  desprimăvăra,  îmi  făceam  fluerici  din  coaje 
de  salcie.  Ce  îndeletnicire  minunată :  să  dai  roată  sălciilor  din 
din  lunci,  cu  briceagul  la'ndemână,  să-ţi  tai  un  lăstar  fraged  şi 
să-l  frămânţi  uşurel  cu  prăselele  cuţitaşului  până  când  coaja 
verde  se  desghioacă  de  pe  lemnul  neted  şi  umed  de  sevă !  In 
toiul  secerişului,  alte  satisfacţii  de  neuitat :  să  cări  corfa  cu 
mâncare  şi  ulcioarele  cu  apă  afară  la  hotar  şi  apoi  să  te 
întorci  acasă  în  vârful  carului  încărcat,  îngropat  până'n 
gât  în  snopii  de  grâu  sau  în  fânul  proaspăt  cosit,  veţi  recu¬ 
noaşte  că  asta  nu-i  puţin  lucru  pentru  un  copil.  Iar  toamna, 
la  scuturatul  nucilor,  la  cules  de  vie,  pentru  ca  apoi,  când 
iarna-şi  aşternea  mantia- i  sclipitoare  de  zăpadă,  să  te  iaşi 
fermecat  de  jocurile  interminabile  care-ţi  înfloresc  bujori 
sub  pieliţa  trandafirie  a  obrajilor  şi  să  simţi  astfel  ritmul 

1  După  Kcrl  Pflegert  Im  Schatten  des  Kirchturms,  Stille  Erlebnisse,  3  Auf* 
lage,  Padeiborn,  Verlag  Ferdinand  Schoningh  1936. 

răpitor  ca  un  basm  al  succesiunii  anotimpurilor  umplân- 
du-ţi  viaţa  de  sens  şi  de  bucuria  de-a  trăi.  An  de  an 
aceeaşi  poveste ;  de  fiecare  dată  mereu  nouă,  ca  şi  când 
nu  s’ar  mai  fi  petrecut  nici  când ;  cer  şi  pământ,  oameni 
şî  dobitoace,  prezintă  un  farmec  înepuisabil. 

Adevărul  este  că  trăiam,  fără  să  ştiu,  viaţa  fără  de 
moarte  a  satului  etern.  Aveam  s'o  ştiu  mai  târziu,  când 
cincisprezece  ani  la  rând  viaţa  agitată  a  unui  mare  oraş 
m'a  ferecat  in  cătuşele  ei.  Tot  respectul  pentru  oraş.  Ome¬ 
nirii,  aglomerările  urbane  îi  sunt  absolut  necesare.  Oraşul 
este  laboratorul  mereu  activ  al  spiritului  şi  al  culturii;  şi, 
peste  tot,  al  oricărei  istorii.  Fapt  care  nu-î  dă  dreptul  să 
privească  satul  peste  umăr,  minimalizându-  i  însemnătatea. 
Oraşul  trăeşte  numai  pentru  că  satul  îl  hrăneşte.  Şi  anume, 
nu  exclusiv  trupeşte,  ci  spiritualiceşte  şî  sufleteşte  deopo¬ 
trivă.  Se  ştie  prea  bine  cât  de  artificială,  cât  de  nefirească, 
neomenoasă  şî  ireligioasă  este  adeseori  mentalitatea  şi 
viaţa  orăşenească.  Şi  se  mai  ştie,  apoi,  că  criza  dureroasă 
a  culturii  noastre  actuale  nu  este  altceva  decât  consecinţa 
directă  a  hegemoniei  spirituale  şi  morale  pe  care  o  exer¬ 
cită  amintita  mentalitate.  Cultura  noastră  este  o  cultură 
urbană ;  ea  a  pierdut  contactul  cu  Dumnezeu  şi  cu  natura. 
Tocmai  de  aceea,  ca  să  se  tămăduiască,  are  nevoe  de  cura  de 
aer  proaspăt  a  satului:  aci,  ziua-i  hărăzită  muncii,  iar  noaptea 
repaosului  întremă'or;  aci,  vezi  soarele  şi  stelele  pe  bolta 
cerului,  şi  mai  vezi  în  fiecare  trecător  un  suflet ;  aci,  naşterea 
şi  moartea,  botezul  şi  îngropăciunea  sunt  evenimente  de-o 
atât  de  covârşitoare  însemnătate  încât  se  vestesc  prin  dan¬ 
gătul  clopotului  din  turnul  bisericuţei  şi  nimeni  nu  le  trece 
cu  vederea;  aci,  legătura  cu  glia  şi  cu  Dumnezeu  repre¬ 
zintă  suprema  taină  —  o  taină  de  sine  ’nţeleasă  —  care  i 
se  desvălue  fiecăruia  ori  de  câte  ori  se  crapă  de  ziuă  sau 
amurgul  se  pogoară  peste  sat, 

Acesta-i  satul  etern  pe  care  l-am  descoperit  întâia 
oară  când  trăiam  la  oraş.  Străbătându-i  străzile  largi,  în 
forfota  cărora  mă  simţîam  mai  însingurat  decât  într’un 
pustiu  nepopulat,  amintirile  copilăriei  ţâşneau  din  străfun¬ 
durile  sufletului  meu  învăluite’n  pâclele  părerilor  de  rău. 
Se  trezeau  la  viaţă,  băteau  încetişor  în  portiţa  inimii  mele 

plină  de  reminiscenţele  lor  ca  un  pom  încărcat  de  roadă, 
mă  strigau  In  nopţile  de  insomnie  străpunse  de  şuierăturile 
enervante  ale  trenurilor  în  mers,  îmi  deşteptau  în  audiţie 
internă,  valuri- valuri,  dangătele  sărbătoreşti  ale  clopotelor 
duminecale,  învăluindu-mă  într'un  dor  de  casă  —  casa  din 
sat  —  un  dor  fără  leac. 

Şi  acum,  mă  aflu  din  nou  acolo  de  unde  sunt,  în 
mediul  care  m’a  plămădit.  încerc  senzaţia  întremătoare  a 
celui  ce  se  ştie  în  lumea  căreia-i  aparţine  din  fire.  E  sur¬ 
prinzător  cât  de  fragile  sunt  rădăcinile  pe  care  săteanul 
le  poate  prinde  în  solul  orăşenesc.  Câţi  medici  de  circum¬ 
scripţii  rurale  sau  notari  cercuali  nu  credeau,  când  îşi  fă¬ 
ceau  studiile,  că  n’o  să  se  poată  lipsi  de  viaţa  orăşenească, 
pentru  ca  îndată  ce  s'au  aşezat  la  ţară  să  constate  cu 
câtă  firească  uşurinţă  se  acomodează  traiului  din  mediul 
rural.  Un  preot,  aşa  cred  eu,  se  simte  acolo  la  sat  şi  mai 
bine  decât  ei.  Căci  misiunea  preoţească,  mai  mult  decât 
oricare  alta,  îi  înlesneşte  fuziunea  organică  cu  sufletul  po¬ 
porului,  dacă  peste  tot  acest  suflet  mai  există,  adică  dacă 
materialismul  iluminist  orăşenesc  nu  cumva  îl  va  fi  pustiit 
până  la  dispariţie.  Biserica,  preotul  şi  satul  ţin  una  de  alta, 
sunt  părţi  ale  aceluiaş  întreg.  Separate  deolaltă,  se  prăpă¬ 
desc  ca  un  copac  plin  de  sevă  despicat  de  secure.  Ele 
îşi  aparţin  reciproc  nu  numai  din  considerente  juridice. 
Dimpotrivă,  ele  sunt  unite  prin  legături  reale,  tainice,  al 
căror  tărie  există  totdeauna,  chiar  dacă  uneori  nu  se 
simte. 

Mie  unuia,  cel  puţin,  aşa  mi  se  pare.  Imaginile  şi  gân¬ 
durile  nepretenţioase  pe  cari  le-am  aşternut  în  paginile  ce 
urmează,  n'au  fost  confecţionate  la  masa  de  scris  de  dragul 
subiectului  „Satul  etern*’.  Nu!  Ele  s’au  înfiripat  dealungul 
vremii,  din  însăşi  viaţa  de  toate  zilele  a  unui  preot  de 
sat.  însemnări  fragmentare  făcute  întâmplător  într'un  ziar 
pastoral,  câte-odată  prin  gazete  şi  reviste  chiar,  le-au 
ocrotit  de  dintele  nemilos  al  unei  vârste  care  dă  uitării  cu 
destulă  uşurinţă  constatări  şi  experienţe  ce  nu  trebue  să 
fie  uitate. 

ATITUDINI 


PARTIDUL  COMUNIST  ROMÂN  ŞI  BISERICA 

—  CU  PRILEJUL  SĂRBĂTORIRII  MINISTRULUI  CULTELOR  — 

Asupra  muncitorimii  din  ţara  noastră  —  ca  şi*n  alte  părţi  — 
au  fost  prăvălite  adeseori  cuvinte  grele  de  hulă ,  Inţelegându-se  pretu¬ 
tindeni  şi  de  toţi  —  chiar  şi  de  aceia  cari  nu  aveau  curajul  mărtu¬ 
risirii  făţişe  —  că  revendicările  ei  sociale  sunt  juste,  beneficiarii  sân¬ 
gerosului  sistem  de  exploatare  a  omului  de  către  om  preferau  să 
creieze  diversiuni :  muncitorimea  a  fost  învinuită  de  lipsă  de  patriotism 
şi  calificata,  cât  priveşte  viaţa  religioasă,  ca  „ fără  Dumnezeu \ 

Sensibilitatea  românească  pe  chestiunea  iubirii  de  Patrie  şi  a 
ceea  ce  numim  „frica  de  Dumnezeu ",  este  îndeobşte  cunoscută .  Ca  să 
faci  odios  pe  cineva ,  ins  sau  pătură  socială ,  ajunge  să-i  tăgâdueşti 
una  din  aceste  însuşiri  specifice  ale  firii  neamului  nostru.  Când  i  le 
negi  pe  amândouă,  demnitatea  învinuitului  este  terfelită  iremediabil. 
Până  la  proba  contrară,  fireşte. 

Muncitorimea  română  a  îndurat  din  greu,  vreme  îndelungată, 
costisitoarele  neajunsuri  ale  avalanşei  de  infamii  cu  care  au  gratificat-o , 
direct  şi  mai  vârtos  pe  ocolite,  adversarii  dreptelor  ei  năzuinţi.  Şi  totuşi 
au  existat  destule  cugete  curate  cari  înţelegeau  raţiunea  de-a  fi  a  lup¬ 
telor  clasei  muncitoreşti :  ele  vizau  exclusiv  îmbunătăţirea  detestabilelor 
condiţiuni  de  viaţă  în  care  era  ţinută  această  oropsită  categorie  socială , 
A  tuturora,  adică  nu  numai  a  celor  de  ordin  strict  economic *  Munci¬ 
torimea f  însetată  de  dreptate  cât  priveşte  raportul  dintre  salar  şi  muncă, 
se  doria  cu  egală  ardoare  după  o  viată  spirituală  de  nivel  cât  mai 
ridicat ,  Şi  dacă  sistemele  anticvate  de  guvernământ ,  dela  noi  şi  de 
aiurea ,  nan  dovedit  măcar  râvna  minimală  în  scopul  satisfacerii  nă¬ 
zuinţelor  clasei  muncitoreşti r  ce-i  de  mirare  dacă  aceasta  sa  constituit 
în  puternice  organizaţii  politice,  pornind  la  luptă  neutru  câştigarea 
drepturilor  ce  i-au  fost  refuzate  întro  formă  sau  alta. 

Social- democrată  sau  comunistă ,  pe  faţă  sau  în  ilegalitate ,  mun¬ 
citorimea  româna  na  fost  nici  odată  atee .  Cele  petrecute  dela  23  Aug. 
>  1944  încoace ,  ne-au  lămurit  pe  deplin  asupra  acestui  adevăr .  Şi  acum, 
I  înţelegem  ca  muncitorimea  noastră  nici  nu  putea  să  fie  altfel,  mai  ales 
acolo  unde  preoţimea  a  stat  alăturea  de  sufletul  ei.  Pildele  ce  le  primea 
dinafară,  nu  încurajau  câtuşi  de  puţin  atitudini  răstite  faţă  de  Biserică 
şi .  credinţa  n  Dumnezeu.  Partidul  comunist  al  URSS  stabilise  de  mult 
raporturi  amicale  ca  Biserica  ortodoxă  rusească  şi  colaborarea  lor 
loială  în  cursul  răsboiului  victorios  de  apărare  a  Patriei  sovietice  le-a 
apropiat  şi  mai  mult  Adversitatea  dintre  regimul  politic  de  guvernă- 

mânf  şi  Ortodoxia  rusească,  exploatată  până  la  ridicol  de  propaganda 
reacţionară  —  ţaristă,  fascistă  sau  altfel  —  s’a  dovedit  a  fi  pură  iluzie. 
In  franţa,  care  totdeauna  a  iubit  „stânga",  încă  înainte  de  a  începe 
cel  de  al  doilea  râsboiu  mondial,  Maurice  Thorez,  secretarul  general 
al  Partidului  comunist,  făcea  catolicilor  presante  apeluri  la  colaborare. 
Recent,  acelaşi  om  politic,  înapoiat  dela  Moscova  în  patrie,  a  declarat 
ziarului  „  Temps  present "  că  „noi  suntem  partizani  ai  liberei  conştiinţe... 
Ca  şi  Engels,  am  considerat  totdeauna  ca  fiind  o  prostie  a  declara 
răsboiu  religiei Şi  dovezile  de  specia  aceasta  se  pot  înmulţi. 

Dar  să  ne  întoarcem  la  noi,  acasă... 

Nu  mai  departe  decât  aici  la  Sibiu,  cine  a  cercetat  biserica  cea  \ 
nouă  din  cartierul  CFR,  ridicată  din  daniile  generoase  ale  muncitorilor  i 
dela  dramul  de  fier,  înregimentaţi  politiceşte  în  Partidul  comunist  { 
român  (PCRJ,  şi-a  putut  da  seama  de  adevăratele  simţăminte  pe  cari  : 
le  nutresc  aceştia  faţă  de  instituţia  sfântă. 

Ajuns  Ia  starea  de  libertate  de  care  a  fost  lipsit  fără  întrerupere  \ 
dela  întregirea  României ,  PCR  na  comis  nici  un  act  de  ostilitate  faţă  j 
de  Biserică,  Dimpotrivă!  Reforma  agrară ,  în  săvârşirea  căreia  PCR  J 
a  avut  un  rol  precumpănitor ,  nu  s’a  atins  de  proprietăţile  bisericeşti , 
Reprezentanţii  în  guvern  ai  acestui  partid  onorează  un  preot  drept 
coleg  al  lor ,  titular  la  departamentul  Cultelor ,  şi  frecventează  sfintele 
slujbe  dela  catedrala  patriarhală. 

Mai  mult!,,,  şi  faptul  acesta,  mărturisim  fără  ocol,  ne-a  umplut 
de-o  deosebită  bucurie :  In  21  Maiu  a.  c.f  la  praznicul  de  pomenire  al 
sfinţilor  împăraţi  Constantin  şi  Elena ,  o  seamă  de  personalităţi  frun¬ 
taşe ,  bisericeşti  şi  politice,  au  ţinut  să-l  sărbătorească  pe  preotul - 
ministru  al  Cultelor ,  Păr ,  Iconom- Stavrofor  Constantin  Burducea ,  din 
prilejul  onomasticei  sale .  La  Liturghia  arhierească  pe  care  vicarul 
patriarhal  P,  Sf,  Arhiereu  Dr,  Veniamin  Pocitan  a  săvârşii- o  în  capela 
Seminarului  central  din  Capitală,  sau  întrunit ,  alăturea  de  I,  P,  Sf. 
Patriarh  Nicodim,  P.  Sf,  Episcop  Ieronim  al  Chişinăului  şi  membrii 
delegaţiei  Bisericii  sore  ruse f  dnii:  Prim-ministru  Dr.  Petru  Groza , 
Ministrul  muncii  Dr .  Lotar  Râdăceanu  (social-democrat),  Primul  se¬ 
cretar  de  Legaţie  al  URSS  Dangulov ,  dna  Ana  Pauker  şi  dl  Vasile 
Luca  (comunişti),  secretarul  general  al  FND ,  ş,  a. 

Dintre  cuvântările  rostite  la  solemnitatea  care  a  urmat  după  sf, 
slujbă ,  cea  a  dlui  Vasile  Luca,  cunoscutul  fruntaş  comunist ,  ne-a  atras 
îndeosebi  luarea  aminte.  Ziarul  „ Scânteia ",  organul  Comitetului  central 
al  PCR  (nr,  232  din  26  Maiu  a.  c .),  ne  oferă  textul  ei.  Transcriem 
de-acolo  cele  ce  urmează: 

„In  numele  Comitetului  Central  al  Partidului  Comunist  din  Ro¬ 
mânia  a  luat  cuvântul  tov.  Vasile  Luca  care  a  spus  printre  altele? 

„Nu  este  întâmplător  ca  noi  reprezentanţii  Partidului  Comunist 
din  România  am  venit  la  această  sărbătoare. 

Partidul  despre  care  s'a  spus  că  e  distrugător  de  biserică,  Par¬ 
tidul  care  a  fost  calomniat  de  oamenii  cc  s'au  pus  în  slujba  streinilor, 


254 


ftEVtSTA  TEOLOGICA 


oameni  cari  s'au  pus  în  slujba  imperialismului  german,  şi  ne-au  îm¬ 
pins  într’un  răsboiu  nedrept,  a  fost  prigonit  numai  pentru  motivul  că 
a  vrut  *ă  trăiască  in  prietenie  cu  poporul  sovietic. 

Noi  am  venit  aci  ca  să  demonstrăm  dorinţa  noastră  ca  preoţimea 
sa  facă  parte  din  lupta  pentru  democraţie  şi  libertatea  popoarelor. 

Clerul  joacă  un  rol  important  în  viaţa  poporului  român. 

Aşa  cum  Biserica  ortodoxă  rusă  a  ridicat  steagul  împotriva 
barbariei  fasciste,  avem  credinţa  că  şi  preoţimea  noastră  va  fi  în 
fruntea  luptei  pentru  democraţie  (vii  aplauze). 

Datorită  Armatei  Roşii  şi  Aliaţilor,  fascismul  a  fost  doborit  din 
punct  de  vedere  militar,  dar  el  trebue  distrus  şi  din  punct  de  vedere 
politic  şi  moral, 

Preoţimea  democratică  română  a  pornit  la  luptă  şi  merge  mână 
în  mână  cu  poporul  român. 

Partidul  Comunist  a  recunoscut  rolul  preoţimei  în  opera  naţio¬ 
nală  de  a  clădi  o  Românie  democratică  şi  de  aceia  am  fost  pentru 
apărarea  intereselor  clerului  (vii  aplauze). 

Noi  colaborăm  cu  preoţimea  democratică  şi  cu  toate  forţele  de¬ 
mocratice  pentru  ca  ţara  noastră  să  intre  cu  adevărat  în  familia 
ţărilor  democratice  şi  vecinii  noştri,  împreună  cu  aceste  popoare  să 
fim  în  bazinul  dunărean  stâlpii  păcii  respectând  drepturile  tuturora, 
căci  numai  aşa  ne  respectăm  drepturile  noastre". 

Această  mărturisire  cu  caracter  public ,  prin  francheţo  ei  lipsită 
de  echivoc ,  spulberă  toate  îndoielile  ce  ar  mai  fi  existat  cu  privire  la 
atitudinea  PCR  faţă  de  Biserică  şi  cler . 

Ea  constitue,  apoi ,  o  recunoaştere  justă  a  funcţiunii  mântuitoare 
pe  care  instituţia  sfântă  a  îndeplinit-o  statornic  în  sânul  poporului 
român ,  dealangul  sbuciumatei  sale  istorii.  Căci  noi  nam  avut ,  nici 
odată,  biserici  latifundiare  şi  preoţi  bancheri .  Clerul  român  a  împăr¬ 
tăşit  soarta  amarnica  a  iobagului  şi  înaintea  scaunelor  asupritoare  de 
odinioară  el  a  apărat  demnitatea  şi  nevoile  robotitorilor  gliei  noastre 
darnice  cu  aceeaşi  vigoare  cu  care  propovăduia  obştei  urmarea  lui 
Hristos.  Epicele  răsmerife  populare ,  frecvente  mai  ales  în  istoria  Ar¬ 
dealului,  au  avut  totdeauna  în  fruntea  luptelor  pentru  pământ,  pentru 
libertate  şi  dreptate ,  chipuri  de  preoţi  a  căror  alipire  de  norod  a  intrat 
în  spuma  legendei , 

Dl  Vasile  Luca,  secretarul  general  al  FND,  a  definii  fără  ocol 
atitudinea  PCR,  al  cărui  membru  marcant  este ,  faţă  de  Biserică  şi 
preoţime .  Faptul  acesta  nud  puteam  lăsa  să  treacă  nerelevat . 

Dr.  GRIQORIE  7 .  MARCU 


MIŞCAREA  LITERARĂ 


NOUL  TESTAMENT 
dela  Cluj 


NOUL  TESTAMENT  al  Domnului  şi  Mântuitorului  nostru  Iisus 
Hristos  tipărit  cu  binecuvântarea  şi  purtarea  de  grijă  a  Preasfinţiei 
Sale  Nicolae ,  Episcopul  Vadului,  Feleacului  şi  Clujului,  Ediţia  II. 
Cluj,  Editura  Episcopiei  ortodoxe  române  1945,  p.  464, 

In  primăvara  anului  1942,  presa  bisericească  şi  mirenească  de 
pe  tot  cuprinsul  ţarii  a  încrestat  la  răboj  un  eveniment  osebit  de 
important  pentru  istoria  culturii  noastre  religioase  ;  în  capitala  Ar¬ 
dealului,  ajunsă  vremelnic  sub  stăpânire  străină,  Prea  Sfinţia  Sa  D, 
D,  Nicolae  Colan ,  Episcopul  Vadului,  Feleacului  şi  Clujului,  tipărise 
Noul  Testament  într'o  versiune  primenită.  Sensibilă  la  tot  ceea  ce  se 
lucra  cu  tragere  de  inimă  pentru  conservarea  moştenirii  străbune  de 
dincolo  de  Feleac,  mai  ales  de  către  oamenii  Bisericii,  atâţia  câţi  ră¬ 
măseseră  să  împărtăşească  alăturea  de  neînfricatul  lor  Chiriarh  nea¬ 
junsurile  opresiunii  maghiare,  conştiinţa  românească  de  pretutindenea 
a  înveşnicit  fapta  P,  Sf.  Episcop  Nicolae  Colan  sub  numele  de  Noul 
Testament  dela  Cluj ,  Gândul  celor  ce  a  luat  act,  cu  tresăriri  de  le¬ 
gitimă  mândrie  şi  încredere  în  vitalitatea  spiţei  ardeleneşti,  de  acest 

rod  binecuvântat  al  cărturărie!  P,  Sf.  Episcop  Nicolae  Colan,  se  în¬ 
torsese  cu  veacuri  înapoi,  când  un  alt  vlădică  ortodox  român  de 
dincoace  de  munţi,  Mitropolitul  Siraion  Ştefan,  în  împrejurări  simi¬ 
lare,  tipărise  pentru  întâia  oară  în  româneşte  întreaga  carte  a  Legii 
celei  noui,  cunoscută  îndeobşte  sub  numele  de  Noul  Testament  dela 
Băfgărad  (Alba-Iulia).  Atunci  ca  şi  acum,  traducătorii  râvneau  să  pună 
ia'ndemâna  poporului  dreptcredîncios  cuvântul  învăţăturii  de  viaţă 
dătătoare  a  Domnului  şi  Mântuitorului  nostru  Iisus  Hristos  în  veş¬ 
mântul  limbii  înţelese  de  Românii  de  pretutindenea.  Istoria,  recu¬ 
noscătoare,  a  aşezat  —  de  aceea  —  numele  şi  fapta  vlădicilor  Simion 
Ştefan  al  Bălgăradului  şi  Nicolae  Colan  al  Clujului  în  galeria  zidi¬ 
torilor  culturii  noastre  religioase,  ca  unii  cari  sub  aceeaşi  zodie  nepri¬ 
elnică  stând  cu  neamul  lor  cu  tot,  au  nutrit  preocupări  similare. 

La  Floriile  anului  1942,  când  mântuise  tipărirea  ultimei  coaie 
a  Noului  Testament  dela  Clujf  P.  Sf,  Episcop  Nicolae  Colan  scria  în 
postfaţa  cu  care  însoţise  această  lucrare  epocală; 


„Ştiut  este  că'n  zilele  de  cumplită  viforniţă  ca  cele  de  acum, 
creştinii  caută  cuvântul  dumnezeesc  cu  mai  multă  sete  decât  în  zilele 

de  pace  binecuvântată.  Şi  e  firesc  să  fie  aşa.  Căci,  mal  cu  seamă  in 
asemenea  vremi,  unde  ar  şi  putea  să  alerge  ei  după  povaţă  şi  mân¬ 
gâiere,  dacă  nu  la  nesecata  fântână  de  înţelepciune  şi  mângâieri  a 
dumnezeieştii  Scripturi? 

Pricini  ca  acestea  ne-au  îndemnat  să  dăm  la  lumină  şi  să  punem 
la  îndemâna  iubiţilor  noştri  fii  sufleteşti,  dacă  nu  Biblia  întreagă,  cel 
puţin  Noul  Testament  al  Domnului  şi  Mântuitorului  nostru  Iisus 
Hristos". 

In  intenţia  iniţială  a  P.  ST  Episcop  Nicolae  Colan,  Noul  Testa¬ 
ment  dela  Cluj  urma  să  fie  o  reeditare  a  versiunii  Mitropolitului 
Andreiu  Şaguna,  săvârşită  în  anii  1856-1858.  „Voiam,  anume  —  scrie 
P,  ST  Sa  în  postfaţa  amintită  —  ca  şi  prin  aceasta  să  ne  arătăm 
osebita  noastră  cinstire  faţă  de  marele  „dătător  de  legi  şi  datini"  al 
sfintei  noastre  Biserici.  Ne-am  dat  însă  seama  degrab,  că  dela  tipă¬ 
rirea  Legii  celei  nouă  de  către  marele  ierarh,  până  astăzi,  au  trecut 
aproape  o  sută  de  ani  Se  cuvenea  deci  să  mai  tocmim  haina  gra¬ 
iului  şagunian  pe  trupul  vremii  de  azi. 

Cu  ajutorul  lui  Dumnezeu  treaba  aceasta  am  şi  făcut-o.  Dar  în 
strădania  noastră  ne-am  ferit,  întru  cât  ne-a  fost  cu  putinţă,  sa  ne 
atingem  de  mireasma  cea  dulce  a  graiului  bătrânesc". 

Traducerile  româneşti  existente,  au  fost  puse  la  contribuţie  în 
măsură  mai  mare  sau  mai  redusă.  Pentru  buna  reuşită  a  versiunii 
clujene,  după  însăşi  mărturisirea  Preasfinţitului  traducător,  tălmă¬ 
cirea  L  P.  ST  Patriarh  Nicodim  al  României  şi  cea  a  Păr.  Prof.  univ. 
Dr.  Grigorie  Pişculescu  (Gala  Galaction),  au  fost  îndeosebi  utile,  ,,/ur 
unde  am  avut  vreo  nedumerire  mai  adânca ,  ne-am  dus  chiar  la  iz - 
vadul  de  obârşie ,  adică  la  cel  grecesc,  ca  să  dobândim  lămurire  deplină 

Destinată  folosinţei  obşteşti,  pentru  care  o  recomandă  îndeosebi 
limba-i  dulce  ca  un  fagure  de  miere,  în  potrivirea  căreia  P.  Sf. 
Episcop  Nicolae  Colan  astăzi  este  neîntrecut,  versiunea  clujana  a 
Noului  Testament  corespunde  întru  totul  şl  exigenţelor  ştiinţifice. 
Fidelitatea  cu  care  este  redat  textul  original,  fără  a  fi  una  de  ordin 
strict  literal  —  aceasta  de  obiceiu  învârtoşează  şi  artificializează  sti¬ 
lizarea  gândurilor  sfinţilor  autori  —  vădeşte  iscusinţa  exegetului  în 
alegerea  termenilor  celor  mai  potriviţi  pentru  exprimarea  înţelesului 
genuin  al  cuvântului  de  Dumnezeu  insuflat.  Preocupările  preferate 
ale  profesorului  de  Teologie  biblică  de  odinioară,  pe  cari  P,  Sf.  Sa  nu 
Ie-a  părăsit  nici  după  orânduirea  Sa  la  cârma  ctitoriei  vlădiceşti  a  lui 
Ştefan  cel  Mare,  culminează  în  tipărirea  Noului  Testament  dela  Cluj. 

Cele  treimii  exemplare  ale  primei  ediţii,  au  fost  literalmente 
„svântate"  din  librării,  într’un  timp  record  —  şi  numai  de  Românii 
din  Ardealul  de  Nord,  căci  dincoace  de  Feleac  nu  ne-au  putut  ii 
trimise  decât  vreo  douăsute.  Retipărirea  devenise  de  mult  o  nece¬ 
sitate  urgentă. 

De  sfintele  Paşti  ale  anului  acestuia,  a  doua  edific  a  Noului 
Testament  dela  Cluj  a  văzut  lumina  tiparului.  Dificultăţile  împreunate 

cu  procurarea  hârtiei  de  tipar  n*au  îngăduit  majorarea  tirajului  iniţial 
de  treimii  exemplare.  Execuţia  tehnică  este  ireproşabilă.  Calitatea 
materialului,  superioară.  Formatul,  portativ  (15/20  cm.  faţă  de  15/24 
cm.  la  ediţia  întâia).  Titlurile  capitolelor  au  fost  suprimate.  Ir  schimb 
—  şi  inovaţia  aceasta  uşurează  considerabil  aflarea  rapidă  a  locurilor 
dorite  —  esenţialul  pericopelor  este  marcat  prin  sublinieri  în  text, 
făcute  cu  litere  vizibile  (caractere  aldine). 


latro  conferinţă  publică  ţinută  Duminecă  28  Noemvrie  1943, 
la  Universitatea  Daciei  Superioare,  refugiată  la  Sibiu,  printre  alte, 
ne-am  îngăduit  a  articula  următoarele  fraze  de  încheiere  î 

„Câtor  dintre  vo\  iubiţi  studenţi,  nu  le  ard  inimile  de  dorul 
unei  grabnice  întoarceri  în.  cetatea  de  obârşie  de  dincolo  de  deal. 
Pe  vatra  ei  de  lumină,  Universitatea  Ardealului  a  creat  şl  dăruit 
ştiinţei,  în  numai  douăzeci  de  ani  de  viaţă  românească,  opere  mai 
multe  şi  mai  valoroase  decât  antecesoara  ei  maghiară  în  tot  decursul 
îndelungatei  stăpâniri  străine  de  altă  dată.  Mai  trebuia  ceva,  pentru 
ca  prestigiul  cultural  al  Clujului  să  fie  desăvârşit.  Vremelnica  înnop¬ 
tare  al  cărei  prag  l-a  trecut  în  toamna  anului  1940,  î-a  găsit  fără  o 
Biblie  ieşită  din  teascurile  harnicelor  sale  tiparniţe  româneşti  Astăzi, 
o  are.  Fa  hărăzit-o  Episcopuî-academician  P,  Sf.  Sa  Nicolae  Colan*4, 

Vivant  opera  secjuentia! 

Dr.  GRIGORIE  T.  MARCU 


(90) 

PRIMIREA  SOLEMNĂ  A  P.  SF.  EPISCOP  NICOLAE  COLAN 

LA  ACADEMIA  ROMÂNĂ.  După  ce  în  anul  1938  il  proclamase 
membru  de  onoare  al  ei,  Academia  Română  l-a  ales,  în  1942,  pe  P. 
Sf.  Episcop  Nicolae  Colan  al  Vadului,  Feleacului  şi  Clujului,  membru 
activ  al  secţiunii  istorice,  ia  locul  rămas  vacant  prin  moartea  pre¬ 
timpurie  a  marelui  Nicolae  Titulescu,  Rostirea  Discursului  de  recepţie, 
prin  care  noul  titular  al  primei  noastre  instituţii  de  cultură  naţională 
urma  să-şi  facă,  potrivit  uzanţelor  academice,  intrarea  solemnă  în 
rândurile  „nemuritorilor”,  a  fost  programată  abia  pentru  sesiunea  din 
primăvara  anului  acestuia,  care  reprezintă  întâia  întrunire  a  lumina¬ 
tului  sobor  de  învăţaţi  ai  neamului  după  sfărmarea  hotarului  nedrept 
de  pe  Feleac,  ce  ne-a  fost  impus  prin  brutalul  arbitraj  axist  dela 
Viena. 

Majestatea  Sa  Regele  Mihai  /,  ta  exercitarea  prerogativelor 
Sale  de  preşedinte  de  onoare  al  Academiei  Române,  a  binevoit 
a  fixa  şedinţa  festivă  pentru  recepţia  P,  Sf.  Episcop  Nicolae  Colan 
pe  data  de  Luni  28  Maiu  a.  c.  Solemnitatea  a  fost  onorată  cu  pre¬ 
zenţa  Majestăţii  Sale  şî  a  dlor ;  Gh,  Tătărăscu,  vice-preşedinte  al 
Consiliului  de  miniştri  şi  ministru  al  Afacerilor  externe,  ca  reprezen¬ 
tant  al  Guvernului ;  Şt.  Voitec,  ministrul  Educaţiei  naţionale ;  D. 
Negel,  mareşalul  Palatului ;  General  Victor  Dombrowschi,  primarul 
generat  al  Capitalei ;  G.  G.  Mironescu,  fost  prim- ministru ;  Colonelul 
Petruc,  prefectul  poliţiei  Capitalei  şi  miniştrii  plenipotenţiari  Const, 
Vişoianu,  Savel  Rădulescu,  Vasile  Stoica,  I.  Buzdugan,  Eugen  Filotti 
şi  Gh,  Constantinescu. 

Preşedintele  activ  al  Academiei  Române,  dl  ProL  univ.  Dimitrîe 
Guşti,  a  rostit  un  discurs  în  care  a  dat  expresie  îndoitei  bucurii  cu 
care  membrii  acestei  înalte  instituţii  întâmpină  prezenţa  Suveranului 
pe  fotoliul  prezidenţia!  şi  complectarea  scaunului  lui  Nicolae  Titulescu 
prin  alegerea  P.  Sf.  Episcop  Nicolae  Colan,  „reprezentantul  autorizat 
şi  eminent  al  Ardealului  reîntregit”. 

A  luat  apoi  cuvântul  Majestatea  Sa  Regele  Mihai  /,  care  a  spus 
următoarele  i 

„Mulţumesc  pentru  primirea  ce  Mi-aţi  făcut  şi  pentru  frumoasele 
cuvinte  cu  care  M’aţi  întâmpinat. 

Vin  azi  în  mijlocul  Domniilor  Voastre  cu  sufletul  mişcat  de  cele 
mai  curate  simţăminte,  păstrând  cu  duioşie  obiceiul  lăsat  de  Auguştii 
Mei  înaintaşi. 

Gândul  meu  se  îndreapiă  în  primul  rând  către  cei  ce  au  fost 
răpuşi  înainte  de  a-şi  fi  putut  da  întreaga  contribuţie  ştiinţei,  artei 
şi  culturii  româneşti.  Nădăjduesc  însă  că  vom  găsi  cu  toţii  in  jertfele 
lor,  ca  şi  în  cugetele  noastre,  destulă  energie  pentru  ca  sacrificiile 
făcute  să  nu  fi  fost  zadarnice. 

Domnilor  Colegi, 

In  anii  vitregi,  plini  de  grea  suferinţă  pentru  Mine  şi  poporul 
Meu,  deşi  n’am  putut  fi  prea  des  în  mijlocul  Domniilor  Voastre,  vara 
urmărit  şi  am  fost  fericit  să  văd  activitatea  Domniilor  Voastre,  întot* 
deauna  bogată  şi  rodnică. 

Mă  bucur  să  văd  intrând  astăzi  în  rândurile  academicienilor  un 
părinte  sufletesc,  fiu  al  Ardealului. 

Prea  Sfinţitul  Nicolae  Colan  dă  la  iveală  pentru  generaţiile  ti¬ 
nere,  prin  activitatea  Sa  spirituală  închinată  hrisoavelor  bisericeşti, 
documente  preţioase  pentru  cunoaşterea  trecutului  poporului  român. 

Trecutul  unui  neam  este  garanţia  prezentului  său,  precum  şi  a 
viitorului. 

Dorinţa  Mea  este  ca  acest  viitor  să  fie  făurit  numai  din  frumos 
şi  curat.  Să  cimentăm  astfel  un  organism  sănătos  şi  puternic  pentru 
scumpa  noastră  ţară,  dându-i  un  nou  imbold  spiritual  şi  moraL 

...Cu  deplină  speranţă  în  Dumnezeu,  cu  loa*ă  credinţa  în  drep¬ 
tatea  poporului  nostru  şi  în  alesele  lui  însuşiri,  am  desăvârşita  con¬ 
vingere  că  prin  munca  şi  unirea  tuturor  vom  isbuti  să  aşezăm  acest 
neam  la  locul  pe  care  îl  merită  între  popoarele  lumii. 

Declar  şedinţa  deschisă. 

Noul  membru  şi  coleg  Prea  Sfinţitul  Nicolae  Colan,  este  rugat 
să-şi  rostească  discursul  de  recepţie1' . 

P.  Sf.  Episcop  Nicolae  Colan  a  mulţumit  Suveranului  şi  Aca¬ 
demiei  Române  pentru  onoarea  de  a  fi  fost  ales  membru  activ  al 
acestei  ilustre  instituţii  şi  apoi,  după  îndătinatul  elogiu  la  adresa 
înaintaşului  Său  Nicolae  Titulescu,  şi-  a  desvoltat  subiectul  Discursului 
de  recepţie,  intitulat  Biserica  Neamului  şi  unitatea  limbii  romaneşti . 

I-a  răspuns,  din  partea  Academiei  Române,  dl  Proi  univ.  Dr. 
Silviu  Dragomir . 

Textele  discursurilor  rostite  de  P,  Sf.  Episcop  Nicolae  Colan  şi 
de  di  Prof.  S.  Dragomir  vor  apărea  integral  într'un  număr  viitor  al 
revistei  noastre.  Reproducerea  lor  se  poate  face  numai  după  ce  vor 
fi  publicate  de  Academia  Română,  întâietatea  tipăririi  fiind  un  privi- 
legiu  al  acestei  înalte  instituţii.  Dr>  GRIGORIE  T.  MARCU 


NOTE  Şl  INFORMAŢII 


NU  pentru  prima  oară  Bise¬ 
rica  ortodoxă  din  Ardeal  s’a 
înfrăţit  cu  oamenii  de  bine,  pentru 
a  se  pune  în  slujba  poporului. 
Şi  acum,  ca  şi  în  trecut,  se  vede 
rolul  ei  covârşitor  în  redresarea 
vieţii  obşteşti. 

In  8  August  1943  a  luat  fiinţă, 
în  municipiul  şi  judeţul  Sibiu, 
Cooperativa  „Sănătatea  Neamu¬ 
lui",  sub  preşedinţia  I.  P.  Si  Sale 
Ot\  Nicolae  Bălan ,  Mitropolitul 
Ardealului,  şi  prin  strădania  cu¬ 
noscutului  institutor  cooperator 
dl  Ioan  N ,  Ciolanf  cu  1964  mem¬ 
brii  fondatori. 

După  un  an  de  activitate  in¬ 
tensă  a  acestei  folositoare  insti¬ 
tuţii,  roadele  sunt  mai  mult  decât 
Îmbucurătoare,  De  altfel  bilanţul 
pe  care  îl  prezentăm  mai  jos  este 
suficient  pentru  a  se  desprinde 
din  el  importanţa  Cooperativei 
„Sănătatea  Neamului"  în  opera 
de  ridicare  a  masselor, 

îndată  după  lucrările  de  or¬ 
ganizare  şi  de  amenajare  a  lo¬ 
calurilor,  aparatelor  şi  instru¬ 
mentelor  tehnice  trebuincioase 
filialelor,  Cooperativa  a  reuşit 
ca  la  1  Ianuarie  1944  să  poată 
pune  la  dispoziţia  poporului  6 
cabinete  dentare,  4  maternităţi 
comunale  şi  12  circumscripţii 
medicale. 

Personalul  utilizat  timp  de  un 
an  pentru  funcţionarea  filialelor 
a  fost  de  6  medici  dentişti,  1 
medic  ginecolog,  1  medic  spe¬ 


cialist  pentru  nas,  gât  şi  urechi 
şi  12  medici  universali,  secon¬ 
daţi  în  activitatea  lor  de  5  la¬ 
boratoare  la  cabinetele  dentare 
şi  patru  moaşe  pe  lângă  mater¬ 
nităţile  comunale. 

Cu  toate  greutăţile  materiale 
şi  neajunsurile  inerente  stării 
de  război,  precum  şi  a  concen¬ 
trării  personalului  medical,  Coo¬ 
perativa  „Sănătatea  Neamului"  a 
reuşit  să  încheie  primul  său  an 
de  activitate  cu  următorul  bilanţ 
de  frumoase  realizări: 

1.  s'au  dat  4788  consultaţii 
medicale  asociaţilor  şi  familiilor 
lor,  fie  la  sediile  Cooperativei 
şi  cabinele  medicale,  fie  la  domi¬ 
ciliu  î 

2.  s'au  dat  3735  consultaţii  îm¬ 
preunate  cu  lucrări  dentare ; 

3.  s’a  dat  asistenţă  şi  îngrijire 
la  161  lehuze,  dintre  cari  la  62 
în  maternităţi  proprii  *  ale  Coo¬ 
perativei  şi  s’au  făcut  480  vizite 
medicale  prenatale  ; 

4.  s’au  internat  în  spitale  26 
asociaţi  grav  bolnavi  pentru  in¬ 
tervenţii  chirurgicale ; 

5.  au  fost  salvate  dela  moarte 
5  femei  cu  naşteri  anormale,  care 
au  fost  transportate  de  Coopera¬ 
tivă  la  Clinica  din  Sibiu; 

6.  s’au  făcut  1760  vizite  la 
domiciliile  asociaţilor  în  vederea 
întocmirii  carnetului  de  sănătate 
al  familiilor  asociaţilor  şi  pentru 

sfaturi  şi  îndrumări  igienice f  în 
cadrul  acţiunii  preventive. 

Realizările  înşiruite  aci  dovedesc 
că  ţelurile  spre  care  tinde  opera 
aceasta  de  asistenţă  socială  au 
fost  atinse  în  cea  mai  mare  parte, 
ţinând  "rai  ales  seamă  de  faptul 
că  activitatea  Cooperativei  „Să¬ 
nătatea  Neamului"  a  început  în 
vremuri  cu  totul  excepţionale. 
Pe  lângă  aceasta  se  mai  adaugă 
faptul  că  ea  n’a  primit  nici  un 
sprijin  material  din  partea  Mi¬ 
nisterului  Sănătăţii  sau  a  altei 
instituţii,  în  afară  de  concursul 
dat  de  Biserică  prin  organele  in 
subordine,  la  îndemnul  şi  pilda 
I.  P,  Sf  Mitropolit  Nicolae. 

Toate  cheltuelile  provenite  din 
activitatea  CoperativeL  ea  şi  le-a 
acoperit  din  fondurile  proprii, 
care  se  ridicau  în  anul  1944,  în 
oraşul  şi  judeţul  Sibiu,  la  suma 
de  Lei  14.500,000, 

Convinşi  de  rolul  acestui  aşe¬ 
zământ,  numărul  membrilor  a 
crescut  la  un  total  de  8870,  cu 
2820  asociaţi  capi  de  familie, 
aşa  că  se  dă  asistenţă  sanitară 
la  aproape  9000  persoane. 

Dar  rostul  Cooperativei  „Sa* 
nătatea  Neamului"  nu  se  opreşte 
aici.  Ea  devine  azi  un  îndreptar 
preţios  pentru  noua  aşezare  a 
organizării  sanitare  a  ţării  şi  a 
asigurărilor  sociale. 

Azi,  Cooperativa  „Sănătatea 
Neamului",  opera  priceputului 
cooperator  dl  I.  N.  Ciolan,  este 
ajutată  de  unităţi  cooperative 
economice  din  oraşul  şi  judeţul 
Sibiu,  care  dau  obolul  lor  sub 
formă  de  subvenţii,  pentru  a  se 
menţine  un  fond  necesar  bunei 
funcţionări, 

întâiul  bilanţ  al  Cooperativei 


„Sănătatea  Neamului"  este  mal 
mult  decât  mulţumitor.  Strădania 
tuturor  celor  ce  i-au  înţeles  me¬ 
nirea  este  încununată  de  mulţu¬ 
mirea  că  îngrijirea  suferinţelor 
trupeşti  ale  celor  săraci  îmbună¬ 
tăţeşte  sănătatea  întregului  nostru 
popor, 

EUGENiU  E.  MUNTEĂNU 

VREMURILE  stăpânite  de  fu¬ 
ria  demonului  distrugerii  au  în¬ 
ceput  să-şi  trăiască  ultimele  zile, 
iar  zorile  păcii,  ordinei  şi  recon¬ 
strucţiei,  işi  fac  tot  mai  simţită 
apariţia,  atât  in  sufletul  singu¬ 
ratecului,  cât  şi  în  lumea  în¬ 
treagă. 

Răsboiul  „dintre  noi"  s'a 
sfârşit. 

Dacă  s'a  sfârşit  răsboiul  ar¬ 
melor,  nimeni  n  ar  putea  spune 
şi  susţine  că  s'a  terminat  şi  răs- 
boiul  spiritelor'.  Nu,  Hotar ii  că  nu. 

Spiritul  geniului  uman  va  tre¬ 
bui  să  facă  covârşitoare  sforţări 
pentru  reconstrucţia  şi  punerea 
în  funcţiune  normală  a  tuturor 
sectoarelor  de  vieţuire  umană  î 
spirituală,  culturală,  socială,  eco¬ 
nomică,  tehnică,  etc.  Şi  astfel 
de  realizări  n'au  întârziat  şi  nu 
vor  întârzia  să  se  făurească. 

Vremurile  de  pace  le  cer,  Ele 
sunt  în  continuă  ascensiune  :  cele 
bune  vor  fi  mai  îmbunătăţite, 
cele  mai  puţin  bune  vor  fi  refă¬ 
cute,  iar  cele  rele  vor  fi  extir¬ 
pate  şi  Înlocuite,  Aşa  se  va  face 
şi  aşa  trebue  să  se  facă,  pen¬ 
tru  că  aşa-î  normal. 

Astfel,  ca  şifn  domeniul  social, 
economic,  etc.,  şi  pe  terenul  spi¬ 
ritual,  care  nu  merită  mai  pu¬ 
ţină  atenţie  decât  alte  domenii, 

în  baza  unui  lung  program  de 
activitate,  se  fac  noui  progrese 
şi  noui  reforme. 

Aşa,  Părintele  Burducea,  mi¬ 
nistrul  Cultelor,  primind  pe  re¬ 
prezentanţii  presei,  printre  alte, 
a  făcut  şi  următoarea  decla¬ 
raţie  : 

,,In  înţelegere  cu  d,  ministru 
Raşcaniî  şi  cu  Şeful  Statului  Ma¬ 
jor,  am  obţinut  ca  prin  legea  re¬ 
crutării  tinerilor  teologi ,  sa  fie 
scutiţi  de  serviciul  militar  cei  ce 
se  vor  preoţi ,  iar  studenţii  sa  fie 
amânaţi  pentru  a-şi  putea  termina 
studiile.  Legea  cuprinde  studenţii 
de  orice  rit". 

Fără’ndoială  că  Părintele  mi¬ 
nistru  Burducea,  atunci  când  a 
găsit  de  bine  să  militeze  pentru 
obţinerea  unei  astfel  de  scutiri 
pentru  viitorii  preoţi  ai  Bisericii 
şi  ai  neamului,  a  fost  conştient 
că  cere  ceva  impus  de  tradiţia 
Bisericii  în  general,  de  tradiţia 
Bisericii  noastre  naţionale  în  spe¬ 
cial,  şi  de  însuşi  Dreptul  canonic. 
P.  C.  Sa  şi-a  dat  seama  că  ve¬ 
chiul  ,,privi!egium  Imuni  ta  tis"  nu 
este  numai  un  privilegiu  pur 
personal,  ci  el  constitue  unul 
din  stimulentele  vitalităţii  Biseri¬ 
cii,  că  o  ţară  nu  se  poate  servi 
numai  întrun  fel,  ci  în  mai  multe 
feluri  şi  că  fiecare  funcţiune  sta¬ 
tală  îşi  are  limitele  sale  de  ac¬ 
tivitate,  o  spiritualitate  specifică 
in  care  se  desvolta,  o  compa¬ 
tibilitate  cu  sine  însuşi  şi,  deci, 
o  incompatibilitate  cu  anumite 
funcţiuni  ale  organismului  social. 

Oricum  sTar  interpreta  şi  orice 
sTar  crede  despre  acest  „privile- 
gium‘\  el  îşi  are  raţiunea  sa  su¬ 
ficientă. 

De  sigur  că  asta  nu  înseamnă 


că  de  acum  înainte  şcolile  noa¬ 
stre  teologice  vor  fi  locaşuri  de 
refugiu.  Acest  favor  justificat  nu-1 
vor  avea  decât  cel  , .chemaţi", 
iar  organele  competente  vor  avea 
grijă  să  purceadă  la  o  cât  mai 
severă  selecţiune  —  nu  „profe¬ 
sională  ",  ci  „misionară".  Proce¬ 
dând  în  felul  acesta  vom  deveni 
de  real  folos  Bisericii  şi  poporului. 

N  avem  decât  sâ  aducem, 
pe  această  cale,  Părintelui  mi¬ 
nistru  Burducea,  pentru  preţiosul 
serviciu  făcut  Bisericii  prin  a- 
ceastă  măsură,  expresiunea  re¬ 
cunoştinţei  noastre. 

AVRAM  PETRIC 
£ 

CUNOSCUTULUI  avocat  si- 
bian  dl  Dr.  han  Fruma ,  i-a  fost 
acordat  de  către  Academia  Ro¬ 
mână,  in  sesiunea  din  primăvara 
aceasta,  marele  premiu  „Vlasto'S 
de  50.000  Lei,  nedivizat,  pentru 
lucrarea  dsale  întitulată  „Res¬ 
ponsabilitatea  medicului"  (apă¬ 
rută  Ia  Sibiu  în  1943,  pag.  532). 

Este  singura  lucrare  ştiinţifică 
premiată  de  Academia  Română 
în  ultimii  doi  ani. 

Di  Dr.  Ioan  Fruma  a  publicat 
recent,  în  colaborare  cu  Păr. 
Prob  univ.  Dr.  Grigorie  T.  Marcu, 
cartea  de  mare  succes  „Procesul 
Mântuitorului1*  (Sibiu  1945,  pa¬ 
gini  V1II+348;  „Seria  Teologică** 
nr.  30). 

& 

¥ 

NU-MI  amintesc  numele  celui 
ce  mi-a  vorbit  despre  sufletul 
lui  Titulescu.  Ştiu  numai  că  mi-a 
desvăluit  o  lume  noua,  surprin¬ 
zătoare,  din  viaţa  marelui  băr¬ 
bat.  De  aceea  fragmentul  ce-1 
relatez  mi-a  rămas  adânc  în¬ 
crustat  în  suflet.  Prin  el,  perso- 

nalitatea  lui  Titulescu  câştigă  di¬ 
mensiuni  de  autentic  reprezen¬ 
tant  a!  poporului  român, 

.„Era  pe  vremea  strălucitelor 
lui  succese  dela  Societatea  Na¬ 
ţiunilor,  grăia  interlocutorul  meu. 
Mă  prezentasem  să-i  aduc  oma¬ 
giile  unui  adnţirator  devotat.  Şi 
l-am  întrebat  \  „Se  spune  despre 
Excelenţa  Voastră  că  aţi  fi  franc¬ 
mason  şi  indiferent  in  ale  cre¬ 
dinţei.  E  adevărat  ?“  Drept  răs¬ 
puns,  Titulescu  a  deschis  geanta 
ce  o  purta  mereu  cu  el,  a  scos 
de  acolo  o  mahramă  înflorită  în 
cusături  româneşti  şi  a  desfăcut- o : 

în  ea  erau  două  iconiţe  orto¬ 
doxe,  a  Mântuitorului  şi  a  Maicii 
Domnului,  şi  mi-a  spus:  „Vezi 
aceste  iconiţe?  Le  am  dela  mama. 
Le  port  mereu  cu  mine.  Ori 
unde-aş  fi,  dimineaţa  şi  seara, 
îmi  fac  rugăciunea  în  faţa  lor. 
Eu  cred  că  ele  rnau  păzit  şi 
mi-au  dăruit  toate  biruinţele.-/* 
Era  mărturisirea  uluitoare  în 
simplitatea  ei  a  unui  om  mare, 
care  cu  cât  e  mai  mare  cu  atât 
se  simte  mai  aproape  de  Dum¬ 
nezeu  şi  de  neamul  sau,  in  ceea 
ce  constituie  inima  Â  vieţii  lui: 
credinţa  ortodoxă.  V 
„Un  alt  episod.  Intr’o  zi,  la 
Geneva,  prin  nebăgarea  de  seamă 
a  valetului,  un  ambasador  străin 
—  care  se  manifesta  ca  fervent 
catolic  —  surprinde  pe  N.  Titu¬ 
lescu  în  rugăciune.  "  Era  dimi¬ 
neaţa.  Mirat,  diplomatul  îl  în¬ 
treabă :  „Se  poate?  Excelenţa 
Voastră  sunteţi  credincios?  Dar 
nu  v  aţi  manifestat  niciodată  în 
acest  sens".  — -  „Da,  Se  poate ; 
sunt  credincios,  Şi  încă  ortodox ! 
Credinţa  însă  —  în  Ortodoxie  — 
nu  e  paradă,  ci  smerenie  şi  in¬ 
timitate",.. 


„.Poate  cel  ce  mi-a  desvăluit 
aceste  scene,  citind  felul  cum 
le-am  povestit,  să  aibă  anumite 
lucruri  de  adăogat.  Recunosc : 
memoria  n'a  reţinut  totul  şi  exact. 
Dar  esenţialul  a  rămas.  Şi  acesta 
este  :  marea  personalitate  a  lui 
Nicclae  Titulescu  nu  se  poate 
lămuri  numai  din  talentul  lui  şi 
inteligenţa  lui  excepţională,  ci  şi 
din  flacăra  credinţei  ce  o  nutrea 
zilnic,  ca  pe  un  foc  sacru  al 
neamului  şi  al  propriului  său 
suflet.  Acest  fapt  nu  trebue  uitat, 
dacă  vrem  să  avem  o  imagine 
reala  despre  măreţia  lui  Titulescu. 

NICOLAE  MLADIN 

$ 

ULTIMUL  ciclu  de  conferinţe 
religioase  organizat  de  Frăţia 
Ortodoxă  Română  Studenţească 
(FQRS)  dela  Universitatea  Ar¬ 
dealului,  înainte  de  înapoierea 
ei  la  Cluj,  s'a  desfăşurat  în  zilele 
de  19-26  Aprilie  a.  c.  Conferin¬ 
ţele  au  avat  loc,  ca  şifn  trecut, 
în  sala  „Simeon  Bărnuţiu",  şi 
s’au  bucurat  de-o  atenţiune  deo¬ 
sebită  din  partea  publicului  sibian 
şi  a  studenţimiî. 

Au  fost  tratate  următoarele 
subiecte:  Sensul  spiritual  al  isto¬ 
riei  (Prof.  univ.  Dr.  Eu  geniu  Spe- 
rantia,  decanul  Facultăţii  de 
Drept) ;  Tineretul  şi  rugăciunea 
(Prof,  univ.  Nicolae  Mladin)  ; 
Prezenţa  divină  (Prof.  univ.  Dr. 
Em.  Vasilescu) ;  Procesul  Mân¬ 
tuitorului  (Prof.  univ.  Dr.  Gri- 
gorie  T.  Marcu);  Sensul  spiri¬ 
tual  al  postului  (Conf.  univ.  Dr. 
Corneliu  Sârbu)  şi  Aspecte  din 
viaţa  religioasă  a  Transilvaniei 
în  evul  mediu  (Prof,  univ.  Dr, 
Ioan  Moga). 

Joi  26  Aprilie  a.  c.,  a  avut 

loc,  de  încheiere,  un  festival  re¬ 
ligios  al  studenţlmll  ortodoxe. 

& 

IN  sesiunea  ordinară  din  Maiu 
a.  c„  Academia  Română  a  ales 
membrii  de  onoare  ai  ei  pe  P, 
Sf.  Sa  Dr,  luliu  Hossu,  episcopul 
unit  al  Clujului,  şi  pe  dl  Prof. 
univ,  Dr.  Emil  Hatieganu ,  cunos¬ 
cutul  fruntaş  al  Românilor  din 
Ardealul  de  Nord  în  cursul  celor 
patru  ani  de  ocupaţie  maghiară 
impusă  de  arbitrajul  dela  Viena. 

$ 

MITROPOLIA  Olteniei  a  fost 
desfiinţată.  Concomitent,  a  fost 
rechemată  Ja  viaţă  istorica  Epis¬ 
copie  a  Râmnicului  Noului  Se* 
verin,  P.  Sf.  Arhiereu  Atanasie 


Dincă,  vicar  patriarhal,  a  fost  în¬ 
credinţat  cu  conducerea  el,  până 
la  alegerea  titularului. 

La  cârma  Mitropoliei  Buco¬ 
vinei,  cu  sediul  în  Suceava,  ră¬ 
masă  vacantă  prin  retragerea 
I.  P.  Sf.  Tit  Simedrea,  a  fost 
orânduit  ca  locţiitor  de  arhie¬ 
piscop  şl  mitropolit  P.  Sf.  Ar¬ 
hiereu  Emilian  Antal  Târgovl- 
şteanul,  vicar  patriarhal. 

PRIN  purtarea  de  grijă  a  preo- 
ţimii  sîbiene,  grupată  în  UPD. 
şi  cu  concursul  autorităţilor  ci¬ 
vile,  cerşetorii  au  fost  culeşi  de 
pe  străzi  şl  Internaţi  In  azil. 

Cheltuelile  de  întreţinere  le 
asigură  UPD.  GR.  T.  M. 

